Kannada-LLM-Labs/Wikipedia-Kn huggingface dataset:
ತಡಿಕವಾಗಿಲು

ತಡಿಕವಾಗಿಲು ಕರ್ನಾಟಕ ರಾಜ್ಯದ ರಾಮನಗರ ಜಿಲ್ಲೆಯ ಹಾಗೂ ರಾಮನಗರ ತಾಲ್ಲೂಕಿನ ಒಂದು ಗ್ರಾಮ. ಈ ಹಳ್ಳಿಯೂ ರಾಮನಗರದಿಂದ ೧೬ಕೀ.ಮಿ ಹಾಗೂ ಮಾಗಡಿಯಿಂದ ೨೬ಕೀ.ಮಿ ದೂರ

ನಮ್ಮ ಊರು ನಮ್ಮ ಹೆಮ್ಮೆ 

ಕಲೆ ಮತ್ತು ವಾಸ್ತು ಶಿಲ್ಪ: ತಡಿಕವಾಗಿಲು ಗ್ರಾಮದಲ್ಲಿ ಶಿವನ ದೇವಸ್ಥಾನವು ಚೋಳರು ನಿರ್ಮಿಸಿದರು ಎಂಬ ಪ್ರತೀತಿ ಇದೆ.

ಧಾರ್ಮಿಕ ಜೀವನ : ಈ ಗ್ರಾಮ ಪ್ರದೇಶದಲ್ಲಿ ಜನರು ಹಿಂದೂ ಧರ್ಮವನ್ನು ಆಚರಿಸುತ್ತಿದ್ದು, ಹಿಂದೂ ಧರ್ಮದ ಗ್ರಂಥಗಳಾದ ರಾಮಾಯಣ,ಮಹಾಭಾರತ, ಭಗವದ್ಗೀತೆಅನೇಕ ಗ್ರಂಥಗಳನ್ನು ಅಧ್ಯಾಯನ ಮಾಡುತ್ತಾರೆ. ಹಿಂದೂ  ದೇವತೆಯ ಆರಾಧಕರು ಆಗಿದ್ದಾರೆ. ಶಿವ, ಆಂಜನೇಯಸ್ವಾಮಿ, ಬಸವೇಶ್ವರ ಸ್ವಾಮಿ , ಮಾರಮ್ಮ ದೇವಿಯನ್ನು  ಮುಂತಾದ ದೇವರನ್ನು ಪೂಜಿಸುತ್ತಾರೆ. ಗ್ರಾಮದಲ್ಲಿ ಮಾರಿಹಬ್ಬ ಹಾಗೂ ಹಲವು ಉತ್ಸವನ್ನು ಕೂಡ ಆಚರಿಸುತ್ತಾರೆ.

ಸಾಂಸ್ಕೃತಿಕ ಜೀವನ : ಗ್ರಾಮದ ಜನರು ಕನ್ನಡ ಭಾಷೆಯನ್ನು ಮಾತನಾಡುತ್ತಾರೆ. ಕನ್ನಡ ರಾಜ್ಯೋತ್ಸವ ಸಮಾರಂಭ ನಡೆಸುತ್ತಾ ಬಂದಿದ್ದಾರೆ. ರಾಷ್ಟ್ರೀಯ ಹಬ್ಬವನ್ನು ಒಗ್ಗಟ್ಟಿನಿಂದ ಪಾಲ್ಗೋಳುತ್ತಾರೆ. ಗಾಂಧಿಯ ತತ್ವಗಳನ್ನು  ಮೈಗೂಡಿಸಿಕೊಂಡಿದ್ದಾರೆ.

ಸಾಮಾಜಿಕ ಜೀವನ:  ಗ್ರಾಮ ವ್ಯಾಪ್ತಿಯ ಜನರು  ಆರ್ಥಿಕವಾಗಿ ಮುಖ್ಯ ಕಸುಬು ಕೃಷಿಯನ್ನು ಅವಲಂಬಿಸಿದ್ದಾರೆ. ಇಲ್ಲಿಯ ಮುಖ್ಯ ಬೆಳೆಗಳೆಂದರೆ ರಾಗಿ,ಮಾವು,ತೆಂಗು,ದ್ವಿದಳ ಧಾನ್ಯವನ್ನು ಬೆಳೆಯುತ್ತಾರೆ ಮತ್ತು ಸಾಕು ಪ್ರಾಣಿಗಳಾದ ಕುರಿ,ಮೇಕೆ,ಹಸುಗಳು,ಹೈನುಗಾರಿಕೆ,ಹಾಗೂ ಉಪಕಸುಬುಗಳನ್ನು ಅಳವಡಿಸಿಕೊಂಡಿದ್ದಾರೆ.

ಅನೇಕ ಸಂಘ ಸಂಸ್ಥೆಗಳು,ಸ್ತ್ರೀ ಸಂಘಗಳು,ಸಹಕಾರ ಸಂಘವು ಹಾಗೂ  ತಡಿಕವಾಗಿಲು ಹಾಲು ಉತ್ಪಾದಕರ ಸಹಕಾರ ಸಂಘದ ನಿಗಮವು  ಬಡವರಿಗೆ ಸ್ವ ಸಹಾಯಧನವನ್ನು ನೀಡುತ್ತಿವೆ.ಇವರ ಆರ್ಥಿಕ ಮಟ್ಟವನ್ನು ಸುಧಾರಿಸುತ್ತಿದ್ದೆ.

ಶಿಕ್ಷಣ ವ್ಯವಸ್ಥೆ : ಈ ಗ್ರಾಮದಲ್ಲಿ ಸರಿಸುಮಾರು 1925 ರಲ್ಲಿ ಸ್ಥಾಪನೆಯಾದ

"ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ ತಡಿಕವಾಗಿಲು" 

ಇದು ಜಿ.ಎಚ್‌.ಪಿ.ಎಸ್ ತಡಿಕವಾಗಿಲು ಆಗಿದೆ ಮತ್ತು ಇದನ್ನು ಶಿಕ್ಷಣ ಇಲಾಖೆಯು ನಿರ್ವಹಿಸುತ್ತದೆ. ಇದು ಗ್ರಾಮದ ಪ್ರದೇಶದಲ್ಲಿದೆ. ಇದು ಕರ್ನಾಟಕದ ರಾಮನಾಗರ ಜಿಲ್ಲೆಯ ರಾಮನಾಗರ ಬ್ಲಾಕ್‌ನಲ್ಲಿದೆ. ಶಾಲೆಯು 1 ರಿಂದ 7 ರವರೆಗಿನ ಶ್ರೇಣಿಗಳನ್ನು ಒಳಗೊಂಡಿದೆ.  ಶಾಲೆಯು ಪ್ರಕೃತಿಯ ಆವರಣದಲ್ಲಿದೆ ಮತ್ತು ಶಾಲಾ ಕಟ್ಟಡವು ಸ್ವಚ್ಛತೆಯಿಂದ ಕೂಡಿದೆ . ಈ ಶಾಲೆಯಲ್ಲಿ ಕನ್ನಡವು ಸೂಚನೆಗಳ ಮಾಧ್ಯಮವಾಗಿದೆ. ಈ ಶಾಲೆಯು ಎಸ್.ಎಚ್ 111 ರಸ್ತೆಯ  ಮೂಲಕ ತಲುಪಬಹುದು. ಈ ಶಾಲೆಯಲ್ಲಿ ಶೈಕ್ಷಣಿಕ ಅಧಿವೇಶನ ಏಪ್ರಿಲ್‌ನಲ್ಲಿ ಪ್ರಾರಂಭವಾಗುತ್ತದೆ.

        ಶಾಲೆಯಲ್ಲಿ ಸರ್ಕಾರಿ ಕಟ್ಟಡವಿದೆ. ಇದು ಬೋಧನಾ ಉದ್ದೇಶಗಳಿಗಾಗಿ 5 ​​ತರಗತಿ ಕೊಠಡಿಗಳನ್ನು ಪಡೆದಿದೆ. ಎಲ್ಲಾ ತರಗತಿ ಕೊಠಡಿಗಳು ಉತ್ತಮ ಸ್ಥಿತಿಯಲ್ಲಿವೆ. ಇದು ಬೋಧಕೇತರ ಚಟುವಟಿಕೆಗಳಿಗಾಗಿ 2 ಇತರ ಕೊಠಡಿಗಳನ್ನು ಹೊಂದಿದೆ. ಶಾಲೆಯಲ್ಲಿ ಮುಖ್ಯ ಶಿಕ್ಷಕ / ಶಿಕ್ಷಕರಿಗೆ ಪ್ರತ್ಯೇಕ ಕೊಠಡಿ ಇದೆ. ಶಾಲೆಯು ಭಾಗಶಃ ಗಡಿ ಗೋಡೆಯನ್ನು ಹೊಂದಿದೆ. ಶಾಲೆಗೆ ವಿದ್ಯುತ್ ಸಂಪರ್ಕವಿದೆ. ಶಾಲೆಯಲ್ಲಿ ಕುಡಿಯುವ ನೀರಿನ ಮೂಲ ಹ್ಯಾಂಡ್ ಪಂಪ್‌ಗಳು ಮತ್ತು ಅದು ಕ್ರಿಯಾತ್ಮಕವಾಗಿದೆ. ಶಾಲೆಯಲ್ಲಿ ೧ ಹುಡುಗರ ಶೌಚಾಲಯವಿದೆ ಮತ್ತು ಅದು ಕ್ರಿಯಾತ್ಮಕವಾಗಿದೆ. ಮತ್ತು ೧ ಹುಡುಗಿಯರ ಶೌಚಾಲಯ ಮತ್ತು ಅದು ಕ್ರಿಯಾತ್ಮಕವಾಗಿದೆ ಹಾಗೂ ೧ ಶಿಕ್ಷಕರ ಶೌಚಾಲಯವಿದೆ. ಶಾಲೆಯಲ್ಲಿ ಆಟದ ಮೈದಾನವಿದೆ ಮತ್ತು ಉಪಕರಣವನ್ನು ಹೊಂದಿದೆ. ಶಾಲೆಯು ಗ್ರಂಥಾಲಯವನ್ನು ಹೊಂದಿದೆ ಮತ್ತು ಅದರ ಗ್ರಂಥಾಲಯದಲ್ಲಿ 2746 ಪುಸ್ತಕಗಳನ್ನು ಹೊಂದಿದೆ. ಬೋಧನೆ ಮತ್ತು ಕಲಿಕೆಯ ಉದ್ದೇಶಗಳಿಗಾಗಿ ಶಾಲೆಗೆ ಕಂಪ್ಯೂಟರ್ ಇಲ್ಲ. ಶಾಲೆಯಲ್ಲಿ ಕಂಪ್ಯೂಟರ್ ನೆರವಿನ ಕಲಿಕಾ ಪ್ರಯೋಗಾಲಯವಿಲ್ಲ. ಶಾಲೆಯಲ್ಲಿ ಮಧ್ಯಾಹ್ನ ಊಟವನ್ನು  ಶಾಲಾ ಆವರಣದಲ್ಲಿ ಒದಗಿಸಲಾಗುತ್ತದೆ ಮತ್ತು ತಯಾರಿಸಲಾಗುತ್ತದೆ. ಸುಮಾರು 70 ರಷ್ಟು ಗ್ರಾಮೀಣ ಜನರು ಶಿಕ್ಷಣ ಪಡೆದಿದ್ದಾರೆ ಮತ್ತು ಅನೇಕರು ಸರ್ಕಾರಿ ಕೆಲಸದಲ್ಲಿದ್ದಾರೆ ಪೊಲೀಸ್ ಇಲಾಖೆ, ಶಿಕ್ಷಣ ಇಲಾಖೆ ಮುಂತಾದ ವಿವಿಧ ಚಟುವಟಿಕೆಗಳಲ್ಲಿ ತೊಡಗಿಸಿಕೊಂಡಿದ್ದಾರೆ.

ದುಷ್ಪರಿಣಾಮ  ಜನರು ಖಾಸಗಿ ಶಿಕ್ಷಣ ಸಂಸ್ಥೆಯ ಬೆಂಬಲಕ್ಕೆ, ಈ ಶಾಲೆಯು ೧೦೦ ವರ್ಷ ಆಚರಿಸುವ ಮೊದಲೇ ಮುಚ್ಚುವ ಸ್ಥಿತಿಯಲ್ಲಿದೆ.  

ರಾಮನಗರ ಜಿಲ್ಲೆಯ ಪ್ರವಾಸಿ ತಾಣಗಳು
ಅಡಪುರ

ಅಡಪುರ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಲಿಂಗ್ಸೂರು ತಾಲುಕಿನ  ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖ 
ಯಾಹೂ! ಮ್ಯಾಪ್ಸ್

ರಾಯಚೂರು ಜಿಲ್ಲೆಯ ಗ್ರಾಮಗಳು
ಅಡವಿಭಾವಿ

ಅಡವಿಭಾವಿ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಲಿಂಗ್ಸೂರು ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಯಾಹೂ! ಮ್ಯಾಪ್ಸ್

ರಾಯಚೂರು ಜಿಲ್ಲೆಯ ಗ್ರಾಮಗಳು
ಅಡಕಲ್ ಗೂಡು

ಅಡಕಲ್ ಗೂಡು ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ದೇವದುರ್ಗ ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಯಾಹೂ! ಮ್ಯಾಪ್ಸ್

ರಾಯಚೂರು ಜಿಲ್ಲೆಯ ಗ್ರಾಮಗಳು
ಅಡ್ವಿ ಕಾನಪುರ

ಅಡ್ವಿ ಕಾನಪುರ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಮಾನ್ವಿ ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಯಹೂ! ಮ್ಯಾಪ್ಸ್

ರಾಯಚೂರು ಜಿಲ್ಲೆಯ ಗ್ರಾಮಗಳು
ಅಡವಿಭಾವಿ (ಮಸ್ಕಿ)

ಅಡವಿಭಾವಿ (ಮಸ್ಕಿ) ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಲಿಂಗ್ಸೂರು ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಇಂಡಿಯಾ ಮ್ಯಾಪ್ಸ್

ರಾಯಚೂರು ಜಿಲ್ಲೆಯ ಗ್ರಾಮಗಳು
ಅಡವಿಭಾವಿ (ಮುದುಗಲ್)

ಅಡವಿಭಾವಿ (ಮುದುಗಲ್) ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಲಿಂಗ್ಸೂರು ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖ 
ಮ್ಯಾಪ್ಸ್ ಅಫ್ ಇಂಡಿಯಾ

ರಾಯಚೂರು ಜಿಲ್ಲೆಯ ಗ್ರಾಮಗಳು
ಅಗ್ರಹಾರ (ದೇವದುರ್ಗ)

ಅಗ್ರಹಾರ (ದೇವದುರ್ಗ) ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ದೇವದುರ್ಗ ತಾಲೂಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಯಾಹೂ! ಮ್ಯಾಪ್ಸ್

ರಾಯಚೂರು ಜಿಲ್ಲೆಯ ಗ್ರಾಮಗಳು
ರಾಯಚೂರು ಜಿಲ್ಲೆ
ಅಗ್ರಹಾರ (ರಾಯಚೂರು)

ಅಗ್ರಹಾರ (ರಾಯಚೂರು) ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆ ಯ ರಾಯಚೂರು ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಮ್ಯಾಪ್ಸ್ ಅಫ಼್ ಇಂಡಿಯಾ

ಕರ್ನಾಟಕ ರಾಜ್ಯದ ಗ್ರಾಮಗಳು
ರಾಯಚೂರು ಜಿಲ್ಲೆ
ಐದನಹಲ್

ಐದನಹಲ್ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಲಿಂಗ್ಸೂರು ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಮ್ಯಾಪ್ಸ್ ಒಫ಼್ ಇಂಡಿಯ

ಕರ್ನಾಟಕ ರಾಜ್ಯದ ಗ್ರಾಮಗಳು
ರಾಯಚೂರು ಜಿಲ್ಲೆಯ ಪ್ರವಾಸಿತಾಣಗಳು
ಐದಭಾವಿ

ಐದಭಾವಿ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಲಿಂಗ್ಸೂರು ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಮ್ಯಾಪ್ಸ್ ಒಫ಼್ ಇಂಡಿಯಾ 

ರಾಯಚೂರು ಜಿಲ್ಲೆಯ ಗ್ರಾಮಗಳು
ಆಕಳಕುಂಪಿ, ರಾಯಚೂರು

ಆಕಳಕುಂಪಿ, ರಾಯಚೂರು ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ದೇವದುರ್ಗ ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಮ್ಯಾಪ್ಸ್ ಒಫ಼್ ಇಂಡಿಯಾ

ರಾಯಚೂರು ಜಿಲ್ಲೆಯ ಗ್ರಾಮಗಳು
ಆಳಬನ್ನೂರು

ಆಳಬನ್ನೂರು ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಸಿಂಧನೂರು ತಾಲುಕಿನ ಒಂದು ಗ್ರಾಮ.

ನೋಡಿ 
 ನನ್ನಯ್ಯಸ್ವಾಮಿ ವಿರೂಪಾಕ್ಷಯ್ಯ ಕಾನಿಹಾಲ್ ಮಠ್ ಅಲಬನೂರು ಇವರು ಮಾಜಿ ಸೈನಿಕರು ಇವರು ಎರಡು ಬಾರಿ ಪಾಕಿಸ್ತಾನ ಮತ್ತು ಚೀನಾ ಯುದ್ದದಲ್ಲಿ ಭಾಗವಹಿಸಿದ್ದರು. ಬಾದರ್ಲಿ ಮಂಡಲ ಪಂಚಾಯಿತಿಗೆ 4 ಬಾರಿ ಅವಿರೋಧವಾಗಿ ಆಯ್ಕೆಯಾದರುರಾಯಚೂರು
ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
ಮ್ಯಾಪ್ಸ್ ಒಫ಼್ ಇಂಡಿಯಾ

ರಾಯಚೂರು ಜಿಲ್ಲೆಯ ಗ್ರಾಮಗಳು
ಅಂಬಾ ಮಾತಾ

ಅಂಬಾ ಮಾತಾ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಸಿಂಧನೂರು ತಾಲುಕಿನ ಒಂದು ಗ್ರಾಮ. ಈ ಹಳ್ಳಿಯಲ್ಲಿ ಅಂಬಾ ಮಾತೆಯ ದೇವಸ್ಥಾನವಿದೆ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಮ್ಯಾಪ್ಸ್ ಒಫ಼್ ಇಂಡಿಯಾ

ರಾಯಚೂರು ಜಿಲ್ಲೆಯ ಗ್ರಾಮಗಳು
ಕರ್ನಾಟಕ ರಾಜ್ಯದ ಗ್ರಾಮಗಳು
ತವರು ಮನೆ

ು

 

 
 
 
 ವಿನೋದ್ ಕುಮಾರ್

ವರ್ಷ-೧೯೮೬ ಕನ್ನಡಚಿತ್ರಗಳು
ಪ್ರೀತಿ ಪ್ರೇಮ ಪ್ರಣಯ



ಉಲ್ಲೇಖಗಳು
ಅಡ್ಡೂರು

ಅಡ್ಡೂರು ಕರ್ನಾಟಕ, ಭಾರತ ದಕ್ಷಿಣ ರಾಜ್ಯದಲ್ಲಿ ಒಂದು ಹಳ್ಳಿ. ಇದು ಕರ್ನಾಟಕದಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರು ತಾಲೂಕಿನಲ್ಲಿ ಇದೆ.

ಜನಸಂಖ್ಯೆ 
ಜನಸಂಖ್ಯೆ ೨೦೦೧ ರ ಭಾರತೀಯ ಜನಗಣತಿಯ ಪ್ರಕಾರ, ಅದ್ದುರು ೨೫೬೫ ಗಂಡು ಮತ್ತು ೨೫೬೭ ಮಹಿಳೆಯರು ೫೧೩೨ ಜನಸಂಖ್ಯೆಯನ್ನು ಹೊಂದಿತ್ತು.

ಇವನ್ನೂ ನೋಡಿ 
-ದಕ್ಷಿಣ ಕನ್ನಡ -ಕರ್ನಾಟಕ ಜಿಲ್ಲೆಗಳು

ಉಲ್ಲೆಖ 
ಮ್ಯಪ್ಸ್ ಒಫ್ ಇಂಡಿಯ

ಮಂಗಳೂರಿನಲ್ಲಿರುವ ಸ್ಥಳಗಳು
ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ರೂಬಾರ್ಬ್

ರೂಬಾರ್ಬ್ (ರೀಯಮ್ ರಬಾರ್ಬರಮ್) ಪಾಲಿಗೊನೇಸಿಯಿ ಕುಟುಂಬದಲ್ಲಿನ ಸಸ್ಯದ ಒಂದು ಪ್ರಜಾತಿ. ಅದು ಗಿಡ್ಡನೆಯ, ದಪ್ಪ ಬೇರುಕಾಂಡಗಳಿಂದ ಬೆಳೆಯುವ ಒಂದು ಮೂಲಿಕೆಯಂಥ ಬಹುವಾರ್ಷಿಕ ಸಸ್ಯ. ಅದು ಉದ್ದನೆಯ ತಿರುಳಿನಿಂದ ಕೂಡಿದ ಕಾಮುಗಳನ್ನು ಹೊಂದಿರುವ ಸ್ವಲ್ಪ ತ್ರಿಕೋನಾಕಾರದ ದೊಡ್ಡ ಎಲೆಗಳನ್ನು ಮತ್ತು ದೊಡ್ಡ ಸಂಯುಕ್ತ ಎಲೆಯಂಥ ಹಸಿರು ಮಿಶ್ರಿತ ಬಿಳಿಯಿಂದ ಗುಲಾಬಿ ಬಣ್ಣದ ಹೂಗೊಂಚಲುಗಳಲ್ಲಿ ಗುಂಪುಗೂಡಲ್ಪಟ್ಟಿರುವ ಚಿಕ್ಕ ಹೂವುಗಳನ್ನು ಉತ್ಪತ್ತಿ ಮಾಡುತ್ತದೆ. ಅಡಿಗೆ ಬಳಕೆಯಲ್ಲಿ, ತಾಜಾ ಎಳೆಯ ಎಲೆ ಕಾಮುಗಳು (ತೊಟ್ಟುಗಳು) ಗರಿಗರಿಯಾಗಿರುತ್ತವೆ ಮತ್ತು ತೀಕ್ಷ್ಣ, ಒಗರು ರುಚಿಯನ್ನು ಹೊಂದಿರುತ್ತವೆ.

ಸಸ್ಯಗಳು
ತರಕಾರಿಗಳು
ಮಾರ್ಮಲೇಡ್

ಮಾರ್ಮಲೇಡ್ ಸಕ್ಕರೆ ಮತ್ತು ನೀರಿನೊಂದಿಗೆ ಕುದಿಸಲಾದ ಸಿಟ್ರಸ್ ಹಣ್ಣುಗಳ ರಸ ಮತ್ತು ಸಿಪ್ಪೆಯಿಂದ ತಯಾರಿಸಲಾದ ಒಂದು ಹಣ್ಣಿನ ಪ್ರಿಜ಼ರ್ವ್. ಇದನ್ನು ಕಮ್‍ಕ್ವಾಟ್‍ಗಳು, ನಿಂಬೆಗಳು, ಲೈಮ್‍ಗಳು, ಗ್ರೇಪ್‍ಫ಼್ರೂಟ್‍ಗಳು, ಮ್ಯಾಂಡರಿನ್ ಕಿತ್ತಳೆಗಳು, ಕಿತ್ತಳೆಗಳು, ಬರ್ಗಮಟ್ ಕಿತ್ತಳೆಗಳು ಮತ್ತು ಇತರ ಸಿಟ್ರಸ್ ಹಣ್ಣುಗಳು, ಅಥವಾ ಇವುಗಳ ಯಾವುದೇ ಸಂಯೋಜನೆಯಿಂದ ಉತ್ಪಾದಿಸಬಹುದು. ಮಾರ್ಮಲೇಡ್ ಸಾಮಾನ್ಯವಾಗಿ ಅದರ ಹಣ್ಣಿನ ಸಿಪ್ಪೆಯ ಬಳಕೆಯ ಕಾರಣ ಜ್ಯಾಮ್‍ನಿಂದ ಭಿನ್ನವಾಗಿದೆ. ಅದನ್ನು ಜ್ಯಾಮ್‍ನಿಂದ ಬಳಸಲಾದ ಹಣ್ಣುಗಳಿಂದಲೂ ಪ್ರತ್ಯೇಕಿಸಬಹುದು.

ಆಹಾರ
ಅರ್ಕೆರೆ

ಅರ್ಕೆರೆ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ದೇವದುರ್ಗ ತಾಲುಕಿನ ಒಂದು ಗ್ರಾಮ.

ಜನಸಂಖ್ಯಾ 
೨೦೦೧ರಲ್ಲಿ. ಅರ್ಕೆರೆಯ ಜನಸಂಖ್ಯಾ ೫೦೩೮, ೨೬೩೦ ಗಂಡಸರು ಹಾಗೂ ೨೪೦೮ ಹೆಂಗಸರು

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಜನಸಂಖ್ಯಾ

ಕರ್ನಾಟಕ ರಾಜ್ಯದ ಗ್ರಾಮಗಳು
ರಾಯಚೂರು ಜಿಲ್ಲೆ
ಲೂಯಿಸ್ ಡ ಕಮೋಯೆನ್ಜ್

ಲೂಯಿಸ್ ಡ ಕಮೋಯೆನ್ಜ್ (1524-80}. ಲೂಸಿಯಡ್ಸ್‌ ಎಂಬ ಭವ್ಯಕಾವ್ಯದ ಕರ್ತೃ. ಈ ಕೃತಿ ಪೋರ್ಚುಗಲ್ಲಿನ ರಾಷ್ಟ್ರೀಯ ಕಾವ್ಯವೆನಿಸಿದೆ. ಪ್ರಾಸಂಗಿಕವಾಗಿ ಪೋರ್ಚುಗೀಸ್ ಚರಿತ್ರೆಯ ಅನೇಕ ಪ್ರಸಂಗಗಳು ಬರುತ್ತವೆಯಾದರೂ ಈ ಕಾವ್ಯದ ಪ್ರಧಾನ ವಸ್ತು ವಾಸ್ಕೋ ಡ ಗಾಮನ ಸಮುದ್ರಯಾನ ಸಾಹಸ. ತನ್ನ ದೇಶದ ಔನ್ನತ್ಯವನ್ನೂ ಲ್ಯಾಟಿನ್ ಸಂಸ್ಕೃತಿಯನ್ನೂ ಹರಡುವಲ್ಲಿ ಪೋರ್ಚುಗೀಸರು ವಹಿಸಿದ ಪಾತ್ರದ ಪ್ರಾಮುಖ್ಯವನ್ನು ಕವಿ ಇಲ್ಲಿ ಶ್ಲಾಘಿಸಿದ್ದಾನೆ. ಲ್ಯಾಟಿನ್ ಭಾಷೆಯ ಪ್ರಾಚೀನ ಭವ್ಯ ಕಾವ್ಯಗಳಿಂದ ಕವಿ ಸ್ಫೂರ್ತಿಪಡೆದಂತಿದೆ. ವರ್ಜಿಲನಂತೆ ಈತನೂ ದೇವತಾಪ್ರಾರ್ಥನೆ, ದೇವತೆಗಳು, ದೈವಸಂಕಲ್ಪ, ವಿಸ್ತಾರವಾದ ಸಂವಾದಗಳು, ಆಲಂಕಾರಿಕ ಶೈಲಿ ಮುಂತಾದುವನ್ನು ತಂದು ತನ್ನ ವಸ್ತುವನ್ನು ಬೆಳೆಸಿದ್ದಾನೆ.

ಬಾಹ್ಯ ಸಂಪರ್ಕಗಳು 
 
Luis Vaz de Camões – Catholic Encyclopedia article
Rimas by Luís de Camões. Editor: Álvaro Júlio da Costa Pimpão. Coimbra: Acta Universitatis  Conimbrigensis, 1953, 460 p.
The Presence of Camoes: Influences on the Literature of England, America, and Southern Africa by George Monteiro. Lexington: University Press of Kentucky, 1996, 189+10 pp.

ಲೇಖಕರು
ಕದಂ, ಬಿ.ಪಿ

ಕದಂ, ಬಿ.ಪಿ. : 1922-2010. ಸಂಸದೀಯ ಪಟು, ಸ್ವಾತಂತ್ರ್ಯ ಹೋರಾಟಗಾರ, ಸಾಮಾಜಿಕ ಕಾರ್ಯಕರ್ತ. ಇವರ ಪೂರ್ಣ ಹೆಸರು ಬಾಲಸು ಪುರುಷು ಕದಂ.

ಬಾಲ್ಯ ಮತ್ತು ಜೀವನ
ಉತ್ತರ ಕನ್ನಡ ಜಿಲ್ಲೆ ಕಾರವಾರದ ಸದಾಶಿವ ಗಡದಲ್ಲಿ 1922 ಡಿಸೆಂಬರ್ 2ರಂದು ಜನಿಸಿದರು. ಪ್ರಾಥಮಿಕ ಮತ್ತು ಮಾಧ್ಯಮಿಕ ಶಿಕ್ಷಣವನ್ನು ಕಾರವಾರದಲ್ಲಿ ಮುಗಿಸಿದರು. ಕೊಲ್ಲಾಪುರದ ರಾಜಾರಾಮ ಕಾಲೇಜು, ಧಾರವಾಡದ ಕರ್ನಾಟಕ ಕಾಲೇಜು, ಕೊಲ್ಲಾಪುರದ ಕಾಲೇಜುಗಳಲ್ಲಿ ಶಿಕ್ಷಣ ಮುಗಿಸಿದರು. ಕಾರವಾರದಲ್ಲಿ ವಕೀಲಿ ವೃತ್ತಿಯನ್ನು ಆರಂಭಿಸಿ (1948), ಅಪಾರ ಯಶಸ್ಸು ಗಳಿಸಿದರು. 1972ರ ವರೆಗೂ ಈ ವೃತ್ತಿಯನ್ನು ಮುಂದುವರಿಸಿದರು.
ತರುಣ ರಾಷ್ಟ್ರೀಯವಾದಿ ಕದಂ ಕೊಲ್ಲಾಪುರ ಲಾ ಕಾಲೇಜಿನಲ್ಲಿ ವ್ಯಾಸಂಗ ಮಾಡುತ್ತಿರುವಾಗ ಚಲೇಜಾವ್ ಚಳವಳಿಯಲ್ಲಿ ಭಾಗವಹಿಸಿ, ಎರಡು ತಿಂಗಳು ಭೂಗತರಾಗಿದ್ದರು. ಆಗ ಎರಡು ತಿಂಗಳು ಕಾಲೇಜಿನಲ್ಲಿ ಗೈರು ಹಾಜರಾಗಿದ್ದ ಬಗ್ಗೆ ಪ್ರಾಂಶುಪಾಲರಿಗೆ ತಮ್ಮ ಚತುರ ಮಾತಿನಿಂದ ಮನದಟ್ಟು ಮಾಡಿಕೊಟ್ಟು ಪರೀಕ್ಷೆಗೆ ಕುಳಿತು ತೇರ್ಗಡೆಯಾದರು. ವಕೀಲಿ ವೃತ್ತಿಯಲ್ಲಿದ್ದಾಗ ಬಡವರಿಗೆ, ರೈತರಿಗೆ, ಕಾರ್ಮಿಕರಿಗೆ ನೆರವಾದರು.

ರಾಜಕೀಯ ಜೀವನ
ರಾಜಕೀಯದಲ್ಲಿ ಧುಮುಕಿದ ಇವರು ಮುಂಬಯಿಯ ವಿಧಾನಸಭೆಗೆ ಕಾಂಗ್ರೆಸ್‍ ಪಕ್ಷದ ಶಾಸಕರಾಗಿ ಆಯ್ಕೆಯಾದರು (1952-57). ಕರ್ನಾಟಕ ವಿಧಾನಸಭೆಗೆ ಕಾರವಾರ ಕ್ಷೇತ್ರದಿಂದ ಆಯ್ಕೆಯಾಗಿ ಏಕಪ್ರಕಾರ ಮೂರು ಅವಧಿಗೆ ಶಾಸಕರಾಗಿ ಸೇವೆ ಸಲ್ಲಿಸಿದರು. ಅನಂತರ ವಿಧಾನ ಸಭೆಯ ಉಪಸಭಾಪತಿ ಸ್ಥಾನ ಪಡೆದು ಐದು ವರ್ಷ ಕಾರ್ಯನಿರ್ವಹಿಸಿದರು. ಲೋಕಸಭೆಯ ಸದಸ್ಯರಾಗಿಯೂ ಕಾರ್ಯನಿರ್ವಹಿಸಿ (1977-81) ಉತ್ತರ ಕನ್ನಡ ಜಿಲ್ಲೆಯ ಅಭಿವೃದ್ಧಿಗಾಗಿ ದುಡಿದರು.

ಸಂಘ ಸಂಸ್ಥೆಗಳಲ್ಲಿ
ಇವರು ಹಲವು ಸಂಘ ಸಂಸ್ಥೆಗಳಲ್ಲೂ ಸೇವೆಸಲ್ಲಿಸಿದ್ದಾರೆ. ಅವುಗಳಲ್ಲಿ ಮುಖ್ಯವಾದವು ಸದಾಶಿವಗಡ ಶಿವಾಜಿ ಶಿಕ್ಷಣ ಸಂಸ್ಥೆಯ ಅಧ್ಯಕ್ಷ (1983-2002); ಕಾರವಾರ ಜಿಲ್ಲಾ ಸ್ಕೂಲ್ ಬೋರ್ಡ್ ಸಮಿತಿಯ ಉಪಾಧ್ಯಕ್ಷ (1950-53), ಕಾಳಿ ಪ್ರಾಜೆಕ್ಟ್‌ ಜಲಾಶಯ ಹಾಗೂ ನಿರಾಶ್ರಿತರ ಸಮಸ್ಯೆ ಸಮಿತಿ ಅಧ್ಯಕ್ಷ, ಪಾರ್ಲಿಮೆಂಟ್ ಕಾಯಿದೆ ಸಮಿತಿ ಸದಸ್ಯ ಇವು ಮುಖ್ಯವಾದುವು.

ಇವರಿಗೆ ಬೇಸಾಯದಲ್ಲಿ ವಿಶೇಷ ಆಸಕ್ತಿ. ಅಗಾಧ ಪುಸ್ತಕ ಪ್ರೇಮಿ, ಒಳ್ಳೆಯ ಭಾಷಣಕಾರರು, ಸಂಘಟನಾ ಚತುರರು. ಕನ್ನಡ, ಇಂಗ್ಲಿಷ್, ಮರಾಠಿ, ಕೊಂಕಣಿಯಲ್ಲಿ ಸುಲಲಿತವಾಗಿ ಮಾತನಾಡಬಲ್ಲರು. ಸಂಸದೀಯ ಹಾಗೂ ಸಂವಿಧಾನ ತಜ್ಞರಾಗಿ ಅನೇಕ ಸಮಿತಿಗಳಲ್ಲಿ ಸಲಹೆಗಾರರಾಗಿ ಕೆಲಸ ಮಾಡಿದ್ದಾರೆ. ತಮಗೆ ದೊರೆತ ಅಧಿಕಾರವನ್ನು ನಿಷ್ಟೆ, ಶ್ರದ್ಧೆ, ತ್ಯಾಗ, ಸಮರ್ಪಣ ಭಾವಗಳಿಂದ ನಿರ್ವಹಿಸಿದ್ದಾರೆ. ಇವರ ಧರ್ಮಪತ್ನಿ ರಮಾಬಾಯಿ.

ನಿಧನ
ಇವರು ೧೮ ಫೆಬ್ರವರಿ ೨೦೧೦ರಂದು ಮಣಿಪಾಲದ ಆಸ್ಪತ್ರೆಯಲ್ಲಿ ನಿಧನರಾದರು.

ಉಲ್ಲೇಖಗಳು

ರಾಜಕಾರಣಿಗಳು
ಉತ್ತರ ಕನ್ನಡ ಜಿಲ್ಲೆ
ಆಡಗಲ್ಲ

ಆಡಗಲ್ಲ  ಭಾರತ ದಕ್ಷಿಣ ಕರ್ನಾಟಕ ರಾಜ್ಯದಲ್ಲಿರುವ ಒಂದು ಹಳ್ಳಿ. ಇದು ಕರ್ನಾಟಕದಲ್ಲಿ ಬಾಗಲಕೋಟೆ ಜಿಲ್ಲೆಯ ಬಾದಾಮಿ ತಾಲ್ಲೂಕಿನ ಇದೆ .

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 http://Bagalkot.nic.in/
ಬಾಗಲಕೋಟ ಜಿಲ್ಲೆ
ಅಡಿಹಲ್

ಅಡಿಹಲ್ ದಕ್ಷಿಣ ಭಾರತದ  ಕರ್ನಾಟಕ ರಾಜ್ಯದಲ್ಲಿ ಒಂದು ಹಳ್ಳಿ. ಇದು ಕರ್ನಾಟಕದಲ್ಲಿ ಬಾಗಲಕೋಟೆ ಜಿಲ್ಲೆಯ ಹುನಗುಂದತಾಲ್ಲೂಕಿನ ಇದೆ .

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 http://Bagalkot.nic.in/

ಬಾಗಲಕೋಟೆ ಜಿಲ್ಲೆ
ನಂಜಾಟೆ ಗಿಡ

ನಂಜಾಟೆ ಗಿಡ
       
ಶಾಖೋಪಶಾಖೆಗಳಿಂದೊಡಗೂಡಿ ಸಾಧಾರಣ ೬-೭ ಅಡಿ ಬೆಳೆಯುವ ಗಿಡ. ೨ ಅಂಗುಲ ಅಂತರದಲ್ಲಿ ಹಸಿರಾದ 
ಎಲೆಗಳು ಅಭಿಮುಖವಾಗಿ ಜೋಡಣೆಗೊಂಡಿರುತ್ತವೆ.೬ಅಂಗುಲ ಉದ್ದ,೨ ಅಂಗುಲ ಅಗಲದ ಎಲೆಗಳು ದೀರ್ಘವೃತ್ತಾಕಾರವಾಗಿದೆ.
ಬುಡ ಹಾಗೂ ತುದಿಯಲ್ಲಿ ಕಿರಿಯಗಲವಾಗಿದೆ.
ಎಲೆಯನ್ನು ಚಿವುಟಿದಾಗ ಹಾಲು ಬರುತ್ತದೆ.ಗಿಡದ ತುಂಬಾ ೫ ದಳಗಳ ಬಿಳಿಯ ಹೂವು ಬರುವುವು. ನಳಿಕೆಯಂತೆ ಹೊರಭಾಗವು 
ದಳಗಳಿಂದ  ಹರಡಿಕೊಂಡಿದೆ.ಹೂವು ಮೃದುವಾಗಿರುವುದರ ಜೊತೆಗೆ ಮಧುರವಾದ ಪರಿಮಳವೂ ಇದೆ.ನಂಜಾಟೆಯ ಹೂವುಗಳು 
ಔಷದೀಯ ಮೂಲವಾಗಿದೆ.ಇದರಲ್ಲಿ ವರ್ಷವಡೀ ಹೂವುಗಳಿರುತ್ತವೆ.ನಂಜಾಟೆಯಲ್ಲಿ ೩-೪ ವಿಧಗಳೂ ಇವೆ.

ಇದಕೆ ಹಲವಾರು ಹೆಸರುಗಳಿವೆ, ಅವೆಂದರೆ ಹಿಂದಿಯಲ್ಲಿ-ಚಾಂದನಿ, ಕೊಂಕಣಿಯಲ್ಲಿ-ಅನಂತ, ಕನ್ನಡದಲ್ಲಿ-ನಂದೀ ಬಟ್ಟಲು,
ನಂಜಾಟೆ, ಮರಾಠಿಯಲ್ಲಿ-ಅನಂತ. ಇದರ ಸಸ್ಯಶಾಸ್ತ್ರೀಯ ಹೆಸರು-ಟ್ಯಾಬರ ನಿಮಾಂಟಾನಾ ಡಯವರಿಕೆಟ,ಕುಟುಂಬ-ಅಪೊಸೈನೇಸಿ

ಔಷಧೋಪಯೋಗ

 ಸರ್ಪಸುತ್ತಿಗೆ: ನಂಜಾಟೆ ಬೇರನ್ನು ಲಿಂಬೆ ರಸದಲ್ಲಿ ತೇಯ್ದು ಎರಡು ಚಮಚ ಗಂಧ ಸೇವಿಸಬೇಕು.ಅದೇ ಗಂಧವನ್ನು ಸರ್ಪಕಟ್ಟೆಗೆ ಲೇಪಿಸಬೇಕು.
ದಿನಕ್ಕೆ ೧ ಸಾರಿ ೮ ದಿವಸ

 ಅಗ್ರಕ್ಕೆ: ನಂಜಾಟೆ ಬೇರು,ಸೇವಂತಿಗೆ ಮುಗುಳು,ಶ್ರೀಗಂಧವನ್ನು ನೀರಲ್ಲಿ ತೇಯ್ದು ಸೇವಿಸಿ ೩ ದಿವಸ ನಾಲಿಗೆಗೆ ಹಚ್ಚಬೇಕು.

   
 ಪ್ರಸೂತಿಯಾದಾಗ ನಂಜೇರದಂತೆ: ನಂಜಾಟೆ ಬೇರು,ತೊಂಡಜ್ಜಿ ಬೇರು ಲಿಂಬೆ ರಸದಲ್ಲಿ ಸಮಪ್ರಮಾಣದಲ್ಲಿ ತೇಯ್ದು ೫ ಚಮಚ ಗಂಧ ಮಾಡಿ ಹಡೆದ ಒಂದು ತಾಸಿನ 
ನಂತರ ಬಾಣಂತಿಗೆ ಕೊಡಬೇಕು.ದಿನಕ್ಕೆ ೨ಸಾರಿ ಸ್ವಲ್ಪ ಗಂಧವನ್ನು ೨ಕಾಲುಗಳ ಪಾದಕ್ಕೂ ೧೦ ದಿವಸ ತಿಕ್ಕಬೇಕು.

   
  ಕಂಚಹಪ್ಯ್ರಾ ಹಾವು ಕಡಿದರೆ: ನಂಜಾಟೆ ಬೇರು ಹಾಗೂ ಹುಲ್ಲು ಸಾರಂಗ ಗಿಡದ ಬೇರು ಎರಡನ್ನೂ ಲಿಂಬೇರಸದಲ್ಲಿ ತೇಯ್ದು,೫ ಚಮಚ ಗಂಧ ಮಾಡಿ ಸೇವಿಸಲು ಕೊಡಬೇಕು.ಹಾಗೂ ಇದೇ ಗಂಧವನ್ನು ಹಾವು ಕಡಿದ ಜಾಗದಲ್ಲಿ ದಿನಕ್ಕೆ ಮೂರು ಬಾರಿ ಒಂದು ವಾರ ಹಚ್ಚಬೇಕು
 ವಿಷ ಜೇಡ ಕಡಿದಾಗ: ನಂಜಾಟೆ ಬೇರನ್ನು ತೇಯ್ದು ಸೇವಿಸಬೇಕು,ಮತ್ತು ಗಂಧವನ್ನು ಗಾಯಕ್ಕೆ ಲೇಪಿಸಬೇಕು.

    
 ಹಸಿ ಬಾಣಂತಿಯರಿಗೆ ನಂಜೇರದಂತೆ: ನಂಜಾಟೆ ಬೇರು,ಮಾದಾಳ(ಮಾವಲಿಂಗ)ದ ಬೇರು ಮತ್ತು ಗರುಡಪಾತಾಳದ ಬೇರನ್ನು ತೇಯ್ದು ೫ ಚಮಚ ಗಂಧಮಾಡಿ 
ಹೆರಿಗೆಯಾದ ಒಂದು ತಾಸಿನ ನಂತರ ಸೇವಿಸಬೇಕು.ಅದೇ ಗಂಧವನ್ನು ದಿನಕ್ಕೆರಡು ಸಾರಿ ಮೂರು ದಿವಸ ಕೈ ಕಾಲು 
ಪಾದಕ್ಕೆ ಸವರಬೇಕು

ಇವು ನಂಜಾಟೆ ಗಿಡದ ಕೆಲವು ಔಷದೀಯ ಗುಣಗಳು

ಈ ಲೇಖನದ ಮೂಲ- ರಾಮಚಂದ್ರ ಎಂ ಶೇಟ ಸಿರ್ಸಿ ಉ.ಕ.,ನಿರಂತರ ಪ್ರಗತಿ

ಸಸ್ಯಗಳು
ಅಗಸರಕೊಪ್ಪ

ಅಗಸರಕೊಪ್ಪ ದಕ್ಷಿಣ ಭಾರತ ಕರ್ನಾಟಕ ರಾಜ್ಯದಲ್ಲಿರುವ ಒಂದು ಹಳ್ಳಿ. ಇದು ಕರ್ನಾಟಕದಲ್ಲಿ ಬಾಗಲಕೋಟೆ ಜಿಲ್ಲೆಯ ಬಾದಾಮಿ ತಾಲ್ಲೂಕಿನ ಇದೆ .

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 http://Bagalkot.nic.in/
ಬಾಗಲಕೋಟೆ ಜಿಲ್ಲೆಯ ಗ್ರಾಮಗಳು
ಮನೋಹರ್ ಪರಿಕ್ಕರ್

ಮನೋಹರ್ ಗೋಪಾಲಕೃಷ್ಣ ಪ್ರಭು ಪರಿಕ್ಕರ್ (೧೩ ಡಿಸೆಂಬರ್  ೧೯೫೫ - ೧೭ ಮಾರ್ಚ್ ೨೦೧೯ ) ಭಾರತೀಯ ಜನತಾ ಪಕ್ಷ (ಬಿಜೆಪಿ) , ಭಾರತದ ಸ್ಥಾನಿಕ ರಕ್ಷಣಾ ಸಚಿವ ರಿಂದ ಭಾರತೀಯ ರಾಜಕಾರಣಿಯಾಗಿದ್ದರು.

ರಾಜಕೀಯ ಜೀವನ
ನವೆಂಬರ್ 2014 9 ಕೇಂದ್ರಸರ್ಕಾರದ ಮಂತ್ರಿಮಂಡಲದಿಂದ ಫೇಮ್ಗೆ ಮುನ್ನ ಅವರು 2000 ರಿಂದ 2005 ರ (ಗೋವಾದ ಮೊದಲ ಬಿಜೆಪಿ ಮುಖ್ಯಮಂತ್ರಿ) ಮೊದಲ, ಗೋವಾ ಮುಖ್ಯಮಂತ್ರಿ ಹಾಗೂ ನಂತರ ಮಾರ್ಚ್ 2012 ರಿಂದ ನವೆಂಬರ್ 2014. ಇವರು ಗೋವಾದ ಮುಖ್ಯಮಂತ್ರಿಯಾಗಿ ಲಕ್ಷ್ಮಿಕಾಂತ್ ಪಾರ್ಸೆಕರ್ ಆಕ್ರಮಿಸಿಕೊಂಡಿತು. ಅವರು ರಾಜ್ಯ ರಾಜಕಾರಣದಲ್ಲಿ ಆಟಗಾರ ಬಂದಾಗ ಪಾರಿಕ್ಕರ್ ಗೋವಾ ಶಾಸಕಾಂಗ ಪಣಜಿ ಕ್ಷೇತ್ರದ ಪ್ರತಿನಿಧಿಸಿದ್ದರು. ಬಿಜೆಪಿ ಸದಸ್ಯರಾಗಿ, ಪಾರಿಕ್ಕರ್ 1994 ರಲ್ಲಿ ಗೋವಾ ರಾಜ್ಯ ವಿಧಾನಸಭೆಗೆ ಆಯ್ಕೆಯಾದರು ಅವರು ಯಶಸ್ವಿಯಾಗಿ ಮೊದಲ ಬಾರಿಗೆ ಗೋವಾ ಮುಖ್ಯಮಂತ್ರಿ ಆಗಲು ಚುನಾವಣೆಯಲ್ಲಿ ನವೆಂಬರ್ 1999 ಜೂನ್ನಿಂದ ವಿರೋಧ ಮುಖಂಡ ಅಕ್ಟೋಬರ್ 2000 24 ಆದರೆ ತಮ್ಮ ಅಧಿಕಾರಾವಧಿಯಲ್ಲಿ ಮಾತ್ರ ಜೂನ್ 2002 5 ಫೆಬ್ರವರಿ 2002 27 ತನಕ, ಅವರು ಪುನಃ ಆರಿಸಲ್ಪಟ್ಟನು ಆಗುವಷ್ಟು ಮತ್ತು  ಮತ್ತೊಂದು ಅವಧಿಗೆ ಮುಖ್ಯಮಂತ್ರಿಯಾದರು.

ಜನನ ಮತ್ತು ವಿದ್ಯಾಭ್ಯಾಸ
ಮನೋಹರ್ ಪಾರಿಕ್ಕರ್,ಮಪುಸ ಗೋವಾ ಜನಿಸಿದರು.ಅವರು ಲೊಯೋಲಾ ಪ್ರೌಢಶಾಲೆಯಲ್ಲಿ, ಮಾರ್ಗೋ ಅಧ್ಯಯನ. ಅವರು 1978 ರಲ್ಲಿ ಅವರು ಭಾರತೀಯ ರಾಜ್ಯದ ಮುಖ್ಯಮಂತ್ರಿ ಕಾರ್ಯನಿರ್ವಹಿಸಲು ಮೊದಲ ಐಐಟಿ ಪದವಿ ಅವರ ಮರಾಠಿ ಮಾಧ್ಯಮಿಕ ಶಿಕ್ಷಣವನ್ನು ಮುಗಿಸಿದರು ಮತ್ತು ತಂತ್ರಜ್ಞಾನ ಸಂಸ್ಥೆ, ಮುಂಬಯಿ (ಐಐಟಿ ಮುಂಬಯಿ) ಇಂಡಿಯನ್ ಇನ್ಸ್ಟಿಟ್ಯೂಟ್ ಲೋಹ ಇಂಜಿನಿಯರಿಂಗ್ ನಲ್ಲಿ ಪದವಿಪೂರ್ವ ಹೋದರು. ಅವರು ಐಐಟಿ ಮುಂಬಯಿ 2001 ರಲ್ಲಿ ಡಿಸ್ಟಿಂಗ್ವಿಶ್ಡ್ ಆಲಮ್ನಸ್ ಪ್ರಶಸ್ತಿ ನೀಡಲಾಯಿತು. ಪಾರಿಕ್ಕರ್ ತನ್ನ ಶಾಲಾ ಅಂತಿಮ ವರ್ಷಗಳಲ್ಲಿ ಒಂದು ಮುಖ್ಯ ಶಿಕ್ಶಲಕ್ (ಚೀಫ್ ಇನ್ಸ್ಟ್ರಕ್ಟರ್) ಒಂದು ಚಿಕ್ಕ ವಯಸ್ಸಿನಲ್ಲಿ ರಾಷ್ಟ್ರೀಯ ಸ್ವಯಂಸೇವಕ ಸಂಘ (ಆರ್ಎಸ್ಎಸ್) ಸೇರಿದರು ಮತ್ತು ಆಯಿತು. ಮನೋಹರ್ ಪಾರಿಕ್ಕರ್ ಮತ್ತು ನಂದನ್ ನಿಲೇಕಣಿ ಭಾರತದ ಹೊಸ ಅನನ್ಯ ಗುರುತು ಪ್ರಾಧಿಕಾರ (ಯುಐಡಿಎಐ) ಮಾಜಿ ಅಧ್ಯಕ್ಷ, ವರ್ಷದ ಐಐಟಿ ಮುಂಬಯಿ ಒಟ್ಟಿಗೆ ಪದವಿಯನ್ನು 1978 ರಲ್ಲಿ ಗಳಿಸಿದರು. ಅವರು ಮೊಟ್ಟಮೊದಲ ಐಐಟಿ ಪದವಿಗಳಿಸಿದ ಎಮ್.ಎಲ್ ಎ ಎಂಬ ಹೆಗ್ಗಳಿಕೆ ಪಾತ್ರರಾದರು

ಪ್ರಶಸ್ತಿಗಳು
 ೨೦೦೧ ರಲ್ಲಿ ಮುಂಬೈ ಐ.ಐ.ಟಿ ಯ ಮೇರು ವಿದ್ಯಾರ್ಥಿಯೆಂಬ ಪ್ರಶಸ್ತಿ ದೊರೆಯಿತು.

ಉತ್ತಮ ಸಂಘಟಕರಾಗಿ
ಐಐಟಿ ಪದವೀಧರರಾದ ನಂತರ, ಅವರು ರಾಮಜನ್ಮಭೂಮಿ ಚಳುವಳಿಯ ಪ್ರಮುಖ ಸಂಘಟಕ ಆಯಿತು ಸೇವಕ ಸಂಘ ಉತ್ತರ ಗೋವಾ ಘಟಕ ಕ್ರಿಯಾಶೀಲವಾಗಿದೆ 26 ನೇ ವಯಸ್ಸಿನಲ್ಲಿ ಒಂದು ಸ೦ಚಾಲಕ (ಸ್ಥಳೀಯ ನಿರ್ದೇಶಕ) ಒಂದು ಖಾಸಗಿ ಉದ್ಯಮವಾಗಿದೆ ಉಳಿಸಿಕೊಂಡು ಮಪುಸ ಮೇ ಕಾರ್ಯ ಮುಂದುವರೆಸಿತು, ಮತ್ತು ಆಯಿತು . ಅವರು. ಗೋಮಾಂತಕ ಪಕ್ಷದ ಹೋರಾಟ ಉದ್ದೇಶದಿಂದ ಭಾರತೀಯ ಜನತಾ ಪಕ್ಷ (ಬಿಜೆಪಿ) ಗೆ ಮೇ ಅನುಮೋದಿಸಲ್ಪಟ್ಟಿತು ಪಾರಿಕ್ಕರ್ ಬಾರಿ ಅವರು ಶಿಸ್ತು, ಪ್ರಗತಿ, ಲಿಂಗ ಸಮಾನತೆ, ಸಮಾನತೆ "ಕಲಿತ ಎಂದು ಹೇಳುವ, ತಮ್ಮ ಮೇ ಹಿನ್ನೆಲೆ ಗಣನೀಯ ಅಭಿಮಾನವನ್ನು ವ್ಯಕ್ತಪಡಿಸಿದರು ಎಲ್ಲಾ ಕಾನೂನು ರಾಷ್ಟ್ರೀಯತೆ ಹಾಗೂ ಆರ್ಎಸ್ಎಸ್ನಿಂದ ಸಾಮಾಜಿಕ ಜವಾಬ್ದಾರಿ "ಮೊದಲು. ಅವರು ಕೆಲವೊಮ್ಮೆ ಆರ್.ಎಸ್.ಎಸ್. ನ ಪ್ರಚಾರಕರಾಗಿ ಶ್ರಮಿಸಿದರು ಎಂದು ವಿವರಿಸಲಾಗಿದೆ.

ಪರಿವಾರ
ಅವರ ಪತ್ನಿ ಮೇಧಾ ಪಾರಿಕ್ಕರ್ 2000 ರಲ್ಲಿ ಕ್ಯಾನ್ಸರ್ ನಿಂದ ನಿಧನರಾದರು. ಅವರಿಗೆ ಇಬ್ಬರು ಮಕ್ಕಳು.

ನಿಧನ
ಮನೋಹರ್ ಪರಿಕ್ಕರ್ ರವರು ತಮ್ಮ ಸ್ವಂತ ಊರಾದ ಗೋವದಲ್ಲಿ ೧೭, ಮಾರ್ಚ್, ೨೦೧೯ ರಂದು ನಿಧನರಾದರು. ಅವರು ಕ್ಯಾನ್ಸರ್ ರೋಗದಿಂದ ಬಹಳ ವರ್ಷಗಳಿಂದ ನರಳುತ್ತಿದ್ದರು.

ಉಲ್ಲೇಖಗಳು

ರಾಜಕಾರಣಿಗಳು
ಸುರಕ್ಷತಾ ಬಾಂಡ್

ಒಂದು ಸುರಕ್ಷತಾ ಬಾಂಡ್ ಅಥವಾ ಜಾಮೀನು ಎರಡನೇ ಪಕ್ಷದ (ಪ್ರಧಾನ) ಇಂತಹ ಒಪ್ಪಂದದ ನಿಯಮಗಳ ಪೂರೈಸುತ್ತಿರುವ, ಕೆಲವು ಕಟ್ಟುಪಾಡನ್ನು ಈಡೇರಿಸುವಲ್ಲಿ ವಿಫಲವಾದಲ್ಲಿ ನಿರ್ದಿಷ್ಟ ಪ್ರಮಾಣದ ಒಂದು ಪಕ್ಷದ (ಕರಾರುದಾರ) ಪಾವತಿಸಲು ಒಂದು ಜಾಮೀನು ಅಥವಾ ಹೊಣೆಗಾರ ಒಂದು ಭರವಸೆ. ಸುರಕ್ಷತಾ ಬಾಂಡ್ ಕಟ್ಟುಪಾಡನ್ನು ಈಡೇರಿಸುವಲ್ಲಿ ಪ್ರಮುಖ ವೈಫಲ್ಯ ಪರಿಣಾಮವಾಗಿ ನಷ್ಟಗಳ ವಿರುದ್ಧ ಕರಾರುದಾರ ರಕ್ಷಿಸುತ್ತದೆ.

ಅವಲೋಕನ
ಒಂದು ಸುರಕ್ಷತಾ ಬಾಂಡ್ ಕನಿಷ್ಠ ಮೂರು ಬಣಗಳ ನಡುವೆ ಒಪ್ಪಂದ ವ್ಯಾಖ್ಯಾನಿಸಲಾಗಿದೆ:
ಕರಾರುದಾರ - ನಿರ್ಬಂಧ ಸ್ವೀಕರಿಸಿದ ಪಕ್ಷ
ಪ್ರಧಾನ - ಪ್ರಾಥಮಿಕ ಪಕ್ಷದ ಒಪ್ಪಂದದ ಹೊಣೆಗಾರಿಕೆಯನ್ನು ನಿರ್ವಹಿಸಲು ಪಕ್ಷ
ಜಾಮೀನು - ಮೂಲಭೂತ ಕಾರ್ಯವನ್ನು ನಿರ್ವಹಿಸಬಲ್ಲ ಕರಾರುದಾರ ಭರವಸೆಯಾಗಿದೆ.

ಉಲ್ಲೇಖ

ವ್ಯವಹಾರ
ಜಾಮೀನು

ಹಣಕಾಸಿನಲ್ಲಿ, ಜಾಮೀನು, ಜಾಮೀನು ಪತ್ರ/ಮುಚ್ಚಳಿಕೆ ಅಥವಾ ಖಾತರಿ ಎಂದರೆ ಒಬ್ಬ ಸಾಲಗಾರನು ಸಾಲದ ಕಂತು ತಪ್ಪಿಸಿದರೆ ಆ ಸಾಲಗಾರನ ಋಣದ ಭಾರಕ್ಕೆ ಹೊಣೆಗಾರಿಕೆ ಹೊತ್ತುಕೊಳ್ಳುತ್ತೇನೆ ಎಂದು ಒಬ್ಬ ಪಕ್ಷನು ಮಾಡುವ ವಾಗ್ದಾನವನ್ನು ಒಳಗೊಳ್ಳುವಂಥದ್ದು. ವಾಗ್ದಾನ ಮಾಡುವ ವ್ಯಕ್ತಿ ಅಥವಾ ಕಂಪನಿಯನ್ನು "ಜಾಮೀನುದಾರ" ಅಥವಾ "ಹೊಣೆಗಾರ" ಎಂದು ಕೂಡ ಕರೆಯಲಾಗುತ್ತದೆ.

ಜಾಮೀನಿಗೆ ಅತ್ಯಂತ ಸಾಮಾನ್ಯವಾಗಿ, ಒಂದು ಕರಾರಿನ ಅಡಿಯಲ್ಲಿ ಕರಾರುದಾರನಿಗೆ ತನ್ನ ಜವಾಬ್ದಾರಿಗಳನ್ನು ನಿರ್ವಹಿಸಲು ಒಬ್ಬ ಪ್ರಧಾನ ಕರಾರುಗಾರನ ಸಾಮರ್ಥ್ಯವು ಸಂದೇಹದಲ್ಲಿದ್ದಾಗ, ಅಥವಾ ಒಂದು ಜಾಮೀನು ಅತ್ಯಂತ ವಿಶಿಷ್ಟವಾಗಿ ಕರಾರುಗಾರನ ಬೇಪಾವತಿ ಅಥವಾ ದುಷ್ಕೃತ್ಯದ ಪರಿಣಾಮಗಳಿಂದ ರಕ್ಷಣೆ ಬೇಕಾದ ಸ್ವಲ್ಪ ಸಾರ್ವಜನಿಕ ಅಥವಾ ಖಾಸಗಿ ಆಸಕ್ತಿ ಇದ್ದಾಗ ಖಾತರಿದಾರನ ಅಗತ್ಯವಿರುತ್ತದೆ. ಬಹುತೇಕ ಸಾಮಾನ್ಯ ಕಾನೂನು ವ್ಯಾಪ್ತಿಗಳಲ್ಲಿ, ಜಾಮೀನಿನ ಕರಾರು ವಂಚನೆಗಳ ಕಾಯಿದೆಗೆ (ಅಥವಾ ಅದಕ್ಕೆ ಸಮಾನವಾದ ಸ್ಥಳೀಯ ಕಾನೂನುಗಳಿಗೆ) ಒಳಪಟ್ಟಿರುತ್ತದೆ ಮತ್ತು ಬರಹದಲ್ಲಿ ದಾಖಲಿತವಾಗದೆ ಹಾಗೂ ಜಾಮೀನುದಾರ ಹಾಗೂ ಕರಾರುಗಾರನಿಂದ ಸಹಿಯಾಗದ ಹೊರತು ಜಾರಿಯಾಗಲು ಸಾಧ್ಯವಿಲ್ಲ.

ಕರಾರುಗಾರನ ವೈಫಲ್ಯದ ಸಂದರ್ಭದಲ್ಲಿ ಜಾಮೀನುದಾರನು ಪಾವತಿಸಬೇಕಾದರೆ ಅಥವಾ ನಿರ್ವಹಿಸಬೇಕಾದರೆ, "ರೀತಿಗೆ ಅಡ್ಡಬರುವ" ಕಾನೂನು ಸಾಮಾನ್ಯವಾಗಿ ಜಾಮೀನುದಾರನಿಗೆ ಪ್ರತಿಸ್ಥಾಪನೆಯ ಹಕ್ಕನ್ನು ನೀಡುತ್ತದೆ, ಅಂದರೆ ಕರಾರುಗಾರನ ಕಾರ್ಯವನ್ನು ವಹಿಸಿಕೊಳ್ಳಲು ಮತ್ತು ಪಾವತಿ ಮಾಡುವ ವೆಚ್ಚವನ್ನು ವಸೂಲಿ ಮಾಡುವ ಅಥವಾ ಕರಾರುಗಾರನ ಪರವಾಗಿ ನಿರ್ವಹಿಸುವ ಸಲುವಾಗಿ ಜಾಮೀನುದಾರನ ಕರಾರು ಸಂಬಂಧಿ ಹಕ್ಕುಗಳನ್ನು ಬಳಸಿಕೊಳ್ಳಲು ಅನುಮತಿ ನೀಡುತ್ತದೆ. ಜಾಮೀನುದಾರ ಮತ್ತು ಕರಾರುಗಾರನ ನಡುವೆ ಆ ಉದ್ದೇಶದ ಸ್ಪಷ್ಟ ಒಪ್ಪಂದ ಇಲ್ಲದ ಸಂದರ್ಭದಲ್ಲೂ ಇದು ಸಾಧ್ಯವಿರುತ್ತದೆ.

ಉಲ್ಲೇಖಗಳು

ಅರ್ಥಶಾಸ್ತ್ರ
ಕಾನೂನು
ಆಯನೂರು

ಆಯನೂರು ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಸಿಂಧನೂರು ತಾಲುಕಿನ ಒಂದು ಗ್ರಾಮ. ಇದು ತುಂಗಭದ್ರ ನದಿಯ ದಡದ ಮೇಲಿದೆ.

ನೋಡಿ  
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖ 
ಆಯನೂರು, ರಾಯಚೂರು
ರಾಯಚೂರು ಜಿಲ್ಲೆಯ ಗ್ರಾಮಗಳು
ತರಬೇತಿ



ಪೀಠಿಕೆ

ಸೂಕ್ತ ಅಭ್ಯರ್ಥಿಗಳನ್ನು ಆಯ್ಕೆ ಮಾಡಿ,ಅವರಿಗೆ ಕೆಲಸಗಳನ್ನು ವಹಿಸಿದ ನಂತರ ಅವರ ತರಬೇತಿ ಮತ್ತು ಅಭಿವೃದ್ಧಿಗೆ ಏರ್ಪಾಟು ಮಾಡುವುದು ಸಂಸ್ಥೆಯ ಜವಾಬ್ದಾರಿಯಾಗಿದೆ.ಒಟ್ಟಿನಲ್ಲಿ ಹೇಳುವುದಾದರೆ,ತರಬೇತಿಯು,ನೌಕರನ ಜ್ಞಾನ,ಸಾಮರ್ಥ್ಯ,ಕೌಶಲ್ಯತೆ,ವ್ಯಕ್ತಿತ್ವ ಹಾಗೂ ಉತ್ಪಾದಕತೆಯನ್ನು ಹೆಚ್ಚಿಸುವ ಸಂಘಟಿತ ಕಾರ್ಯಕ್ರಮವಾಗಿರುತ್ತದೆ.

ಅರ್ಥ

ಒಂದು ನಿರ್ದಿಷ್ಟ ಕೆಲಸವನ್ನು ಮಾಡಲು,ಒಬ್ಬ ನೌಕರನ ಜ್ಞಾನ ಮತ್ತು ಕೌಶಲ್ಯತೆಯನ್ನು ಹೆಚ್ಚಿಸುವ ಒಂದು ಕ್ರಯೆ ತರಬೇತಿ.

ವ್ಯಾಖ್ಯೆ

ಡೇಲ್ ಎಸ್.ಬೀಚ್ರವರ ಮಾತಿನಲ್ಲಿ,"ತರಬೇತಿಯು ಒಂದು ಸಂಘಟಿತ ಕಾರ್ಯಕ್ರಮವಾಗಿದ್ದು ಜನರ ಜ್ಞಾನ ಹಾಗೂ ಕೌಶಲ್ಯತೆಯನ್ನು,ನಿರ್ದಿಷ್ಟ ಉದ್ದೇಶಗಳಿಗಾಗಿ ವೃದ್ಧಿಸುವ ಪ್ರಕ್ರಿಯೆಯಾಗಿದೆ."

ತರಬೇತಿಯ ವಿಧಾನಗಳು

೧.   ಕಾರ್ಯನಿರತ ತರಬೇತಿ

ಸಹಾಯಕನಾಗಿ ಕಲಿಯುವುದು

ಪ್ರತ್ಯೇಕ/ವ್ಯಕ್ತಿಗತ ಶಿಕ್ಷಣ

ನಿರ್ಬಂಧ ತರಬೇತಿ

ಕಾರ್ಯ ಆವರ್ತನ/ಕಾರ್ಯ ಬದಲಾವಣೆ

೨.   ಕಾರ್ಯೇತರ ತರಬೇತಿ

ವಿಶೇಷ ತರಗತಿಗಳು ಹಾಗೂ ಉಪನ್ಯಾಸಗಳು 

ವಿದ್ಯಮಾನಗಳ ಅಧ್ಯಯನ/ಪ್ರಕರಣ ಅಧ್ಯಯನ

ಮಾದರಿ ಮೂಲಕ ತರಬೇತಿ

ಕಂಪ್ಯೂಟರ್ ಮಾದರಿ ಮೂಲಕ ತರಬೇತಿ

ಉದ್ಯೋಗ
ಬದರ್ಲಿ

ಬದರ್ಲಿ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಸಿಂಧನೂರು ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖ 
ಮ್ಯಾಪ್ಸ್ ಒಫ್ ಇಂಡಿಯಾ

ರಾಯಚೂರು ಜಿಲ್ಲೆಯ ಗ್ರಾಮಗಳು
ಬಗಲ್ವಾಡ

ಬಗಲ್ವಾಡ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಮಾನ್ವಿ ತಾಲುಕಿನ ಒಂದು ಗ್ರಾಮ.

ನೋಡಿ 
 ರಾಯಚೂರು
ಕರ್ನಾಟಕದ ಜಿಲ್ಲೆಗಳು

References 
ಇಂಡಿಯಾ ಮ್ಯಾಪಿಯ

ರಾಯಚೂರು ಜಿಲ್ಲೆಯ ಗ್ರಾಮಗಳು
ರಾಯಚೂರು ಜಿಲ್ಲೆ
ಕಪಿಲವಸ್ತು

ಕಪಿಲವಸ್ತು : ಪ್ರಾಚೀನ ಭಾರತದ ಪ್ರಸಿದ್ದ ಪಟ್ಟಣಗಳಲ್ಲಿ ಒಂದು, ಉತ್ತರ ಪ್ರದೇಶದ ಬಸ್ತಿ ಜಿಲ್ಲೆಯ ಉತ್ತರಕ್ಕೆ ನೇಪಾಲ ತರೈ ಭೂಮಿಯಲ್ಲಿದೆ. ಕಪಿಲನ ನಿವಾಸ ಎಂದು ಇದರ ಅರ್ಥ. ಸಾಂಖ್ಯದರ್ಶನದ ಪ್ರತಿಪಾದಕನಾದ ಕಪಿಲನಿಗೂ ಈ ಸ್ಥಳಕ್ಕೂ ಏನಾದರೂ ಸಂಬಂಧವಿತ್ತೇ ಎಂಬುದು ಐತಿಹಾಸಿಕವಾಗಿ ಸ್ಥಿರಪಟ್ಟಿಲ್ಲ.

ಐತಿಹ್ಯ
ಇಕ್ಷ್ವಾಕುವಂಶದ ರಾಜನಾದ ವಿರುದ್ದಕನ ನಾಲ್ವರು ಪುತ್ರರು ಅವನಿಂದ ಉಚ್ಚಾಟನೆಹೊಂದಿ ಹಿಮಾಲಯದ ತಪ್ಪಲಿನಲ್ಲಿ ಅಲೆದಾಡುತ್ತಿದ್ದಾಗ ಭಾಗೀರಥೀ ನದಿಯ ದಂಡೆಯಲ್ಲಿ ಆಶ್ರಮ ಕಟ್ಟಿಕೊಂಡು ವಾಸಿಸುತ್ತಿದ್ದ ಕಪಿಲ ಮಹರ್ಷಿಯನ್ನು ಸಂದರ್ಶಿಸಿದರೆಂದೂ ಋಷಿ ಅವರನ್ನು ಸತ್ಕರಿಸಿದನಲ್ಲದೆ ಅವರಿಗೆ ಒಂದು ನಿವೇಶವನ್ನು ತೋರಿಸಿದನೆಂದೂ ಅಲ್ಲಿ ಆ ರಾಜಪುತ್ರರು ಆ ಋಷಿಯ ನೇತೃತ್ವದಲ್ಲಿ ಒಂದು ಪಟ್ಟಣವನ್ನು ನಿರ್ಮಾಣಮಾಡಿದರೆಂದೂ ಐತಿಹ್ಯವಿದೆ. ಕಪಿಲ ಮಹರ್ಷಿ ದಾನಮಾಡಿದ ನೆಲದಲ್ಲಿ ಕಟ್ಟಲಾದ ಆ ಪಟ್ಟಣಕ್ಕೆ ಕಪಿಲವಸ್ತು ಎಂದು ಹೆಸರು ಬಂತೆಂದು ಹೇಳಲಾಗಿದೆ.

ಬೌದ್ಧ ಧರ್ಮ

ಕಪಿಲವಸ್ತು  ಬುದ್ಧನ ಜನ್ಮಸ್ಥಳ. ಬಾಲ್ಯ ಮತ್ತು ಯೌವನಗಳನ್ನು ಆತ ಇಲ್ಲೇ ಕಳೆದ. ಇದರಿಂದಾಗಿ ಈ ನಗರ ಬೌದ್ಧರಿಗೆ ಒಂದು ಪವಿತ್ರ ಯಾತ್ರಾಸ್ಥಳವಾಯಿತು. ಶಾಕ್ಯಪಂಗಡದ ನಾಯಕನೂ ಗೌತಮಬುದ್ಧನ ತಂದೆಯೂ ಆದ ಶುದ್ದೋಧನನಿಗೆ ಕಪಿಲವಸ್ತುವೇ ರಾಜಧಾನಿಯಾಗಿತ್ತು. ಬುದ್ಧನ ಕಾಲದಲ್ಲಿ ಕೋಸಲ ದೇಶದ ರಾಜನಾಗಿದ್ದ ವಿರೂಪಾಕ್ಷ ಕಪಿಲವಸ್ತುವಿನ ಮೇಲೆ ದಾಳಿ ಮಾಡಲು ಪ್ರಯತ್ನ ನಡೆಸಿ ವಿಫಲನಾಗಿದ್ದ. ಆದರೆ ಗೌತಮಬುದ್ಧನ ಮರಣಾನಂತರ ಆತ ಕಪಿಲವಸ್ತುವಿನ ಮೇಲೆ ಮತ್ತೊಮ್ಮೆ ದಾಳಿ ನಡೆಸಿ ಶಾಕ್ಯಕುಲವನ್ನೇ ನಾಶಮಾಡಿದ. ಅಶೋಕ ಚಕ್ರವರ್ತಿ ಕಪಿಲವಸ್ತುವಿಗೆ ಭೇಟಿ ಕೊಟ್ಟಿದ್ದರ ಜ್ಞಾಪಕಾರ್ಥವಾಗಿ ಅಲ್ಲಿ ಅನೇಕ ಸ್ಮಾರಕಗಳನ್ನು ಸ್ಥಾಪಿಸಿದ. ಚೀನದ ಯಾತ್ರಿಕನಾದ ಹ್ಯುಯೆನ್ ತ್ಸಾಂಗ್ ಭಾರತಕ್ಕೆ ಬರುವ ವೇಳೆಗೆ (620-45) ಈ ಇತಿಹಾಸಪ್ರಸಿದ್ದ ಪಟ್ಟಣ ಸಂಪುರ್ಣವಾಗಿ ನಾಶವಾಗಿತ್ತೆಂದು ಆತನ ಬರೆವಣಿಗೆಯಿಂದಲೇ ತಿಳಿಯುತ್ತದೆ.

ಬಾಹ್ಯ ಸಂಪರ್ಕಗಳು
 Lumbini On Trial: The Untold Story  by Terry Phelps. See Section 'The Kapilavastu of the Chinese Pilgrims' and following passage also.

ಬೌದ್ಧ ಧರ್ಮದ ಪವಿತ್ರ ಕ್ಷೇತ್ರಗಳು
ಐತಿಹಾಸಿಕ ಸ್ಮಾರಕಗಳು
ಝುಂದಾವದ್ ಕೆ. ನಂದಘಡ್

ಝುಂಜಾವದ್ ಕೆ. ನಂದಘಡ್, ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು
ಝಂಗತಿಹಳ್

ಝಂಗತಿಹಳ್ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು
ಝಾದ್- ಶಹಾಪುರ್

ಝಾದ್-ಶಹಾಪುರವು ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 

ಬೆಳಗಾವಿ ಜಿಲ್ಲೆ
ಎತ್ತಿನಕೇರಿ

ಎತ್ತಿನಕೇರಿಯು ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಎನಗಿ

ಎನಗಿ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 
Coordinates: 15°45′N 74°58′E﻿ / ﻿15.750°N 74.967°E﻿ / 15.750; 74.967
ಕುಮಾರ ಕಂಪಣ್ಣ

ಕುಮಾರ ಕಂಪಣ್ಣ ವಿಜಯನಗರದ ಸಂಗಮ ವಂಶದ ಎರಡನೆಯ ಚಕ್ರವರ್ತಿ ಬುಕ್ಕರಾಯ ಮತ್ತು ರಾಣಿ ದೇವಾಯಿಯರ ಪುತ್ರ. ವಿಜಯನಗರ ಸಾಮ್ರಾಜ್ಯ ತಮಿಳು ದೇಶದಲ್ಲಿ ವಿಸ್ತರಿಸಲು ಈತ ಮುಖ್ಯ ಕಾರಣ. ಆ ಕಾಲದ ಹಲವಾರು ಶಾಸನಗಳಿಂದಲೂ ಈತನ ಪತ್ನಿಯರಲ್ಲೊಬ್ಬಳಾದ ಕವಯಿತ್ರಿ ಗಂಗಾ ದೇವಿಯಿಂದ ರಚಿತವಾದ ಮಧುರಾವಿಜಯಮ್ ಅಥವಾ ವೀರಕಂಪಣರಾಯ ಚರಿತೆಯಿಂದಲೂ ಇವನ ಜೀವನವೃತ್ತಾಂತ ದೊರಕುತ್ತದೆ.

ಆಡಳಿತ
ಸುಶಿಕ್ಷಿತನಾಗಿದ್ದ ಕುಮಾರ ಕಂಪಣ್ಣನನ್ನು ಬುಕ್ಕರಾಯ ಮುಳಬಾಗಿಲು ಪ್ರದೇಶದ ಅಧಿಕಾರಿಯನ್ನಾಗಿ ನೇಮಿಸಿದ್ದ. ಸಾಮ್ರಾಜ್ಯಕ್ಕೆ ಕಿರುಕುಳ ಕೊಡುತ್ತಿದ್ದ ತೊಂಡಮಂಡಲದ ಸಾಂಬುವ ರಾಯರ ವಿರುದ್ಧ 1362ರಲ್ಲಿ ಯುದ್ಧಕ್ಕೆ ಹೋಗುವಂತೆ ಆಜ್ಞಾಪಿಸಿದ. ಚೆಂಗಲ್ ಪೇಟೆಯನ್ನೂ ಉತ್ತರ ಮತ್ತು ದಕ್ಷಿಣ ಆರ್ಕಾಟು ಪ್ರದೇಶಗಳನ್ನೂ ರಾಜಧಾನಿಯಾದ ಕಂಚಿಯಿಂದ ಅಳುತ್ತಿದ್ದ ಸಾಂಬುವರಾಯ ಮನೆತನದ ಆಗಿನ ದೊರೆ ರಾಜ ಗಂಭೀರ ರಾಜನಾರಾಯಣ. ಉತ್ತರ ಆರ್ಕಾಟು ಜಿಲ್ಲೆಯಲ್ಲಿದ್ದ ಇವನ ಬಲಯುತವಾದ ಪಡೈವೀಡು ಕೋಟೆಯನ್ನು ಕುಮಾರ ಕಂಪಣ್ಣ ಗೆದ್ದ. ಅನಂತರ ರಾಜ ಗಂಭೀರನ್ ಮಲೈಕೋಟೆಯನ್ನೂ ಕಂಚಿಯನ್ನೂ ವಶಪಡಿಸಿಕೊಂಡು ರಾಜ ನಾರಾಯಣನನ್ನು ಕೊಂದುಹಾಕಿದ. ಕಂಚಿ ಮುಳುಬಾಗಿಲು ವಶಪಡಿಸಿಕೊಂಡು ರಾಜ ನಾರಾಯಣನನ್ನು ಕೊಂದುಹಾಕಿದ. ಕಂಚಿ ಮುಳುಬಾಗಿಲು ರಾಜ್ಯಕ್ಕೆ ಸೇರಿಸಿತು.

ರಾಜ್ಯ ವಿಸ್ತಾರ
ಹಿಂದೂಧರ್ಮ ಮತ್ತು ಪ್ರಚೆಗಳ ವಿರುದ್ದ ಅತ್ಯಾಚಾರಗಳನ್ನೆಸಗುತ್ತಿದ್ದ ಮಧುರೆಯ ಮುಸ್ಲಿಮರ ವಿರುದ್ಧ ಕಂಪಣ್ಣ ದಾಳಿ ಮಾಡಿದ; ಮಧುರೆಯ ಮಾರ್ಗದಲ್ಲಿ ತಂಜಾವೂರು ಮತ್ತು ತಿರುಚ್ಚಿ ಪ್ರದೇಶಗಳನ್ನು ವಶಪಡಿಸಿಕೊಂಡು ಮಧುರೆಯ ಸುಲ್ತಾನನಾದ ಫಕ್ರುದ್ದೀನ ಮುಬಾರಕ್ ಷಾನನ್ನು ಪ್ರಾಯಶಃ 1370ರಲ್ಲಿ ಎದುರಿಸಿದ. ಈ ಕದನದಲ್ಲಿ ಕುಮಾರ ಕಂಪಣ್ಣನ ಸೇನಾಪತಿಯಾದ ಸಾಳುವ ಮಂಗು ಬಹು ಧೈರ್ಯ ಸಾಹಸಗಳಿಂದ ಹೋರಾಡಿ ಸುಲ್ತಾನನ ಮರಣಕ್ಕೂ ಹಿಂದೂಗಳ ವಿಜಯಕ್ಕೂ, ಕಾರಣನಾದ. ಅನಂತರ ವಿಜಯನಗರದಲ್ಲಿ ಸಾಳುವ ವಂಶದ ಅಧಿಕಾರ ಸ್ಥಾಪಿಸಿದ ಸಾಳುವ ನರಸಿಂಹನ ಮೂಲಪುರುಷನೇ ಈ ಮಂಗು ದಳಪತಿ. ಈ ವಿಜಯದಿಂದ ಕುಮಾರ ಕಂಪಣ್ಣ ಮುಸ್ಲಿಮರ ಅಡಳಿತವನ್ನು ಕೊನೆಗೊಳಿಸಿ ಕನ್ಯಾಕುಮಾರಿಯಿಂದ ತುಂಗಭದ್ರೆಯವರೆಗೂ ವಿಜಯನಗರದ ಆಡಳಿತವನ್ನು ನೆಲೆಗೊಳಿಸಿದ. ಮುಸ್ಲಿಮರ ದಾಳಿಯ ಸಮಯದಲ್ಲಿ ಶ್ರೀರಂಗದ ರಂಗನಾಥಸ್ವಾಮಿಯ ವಿಗ್ರಹವನ್ನು ತಿರುಪತಿಗೆ ಸಾಗಿಸಲಾಗಿತ್ತು. ಆ ವಿಗ್ರಹವನ್ನು ಮರಳಿ ತರಬೇಕೆಂದು ಜಿಂಜಿಯ ಸಾಮಂತನೂ ವಿಜಯನಗರದ ದಳಪತಿಯೂ ಆಗಿದ್ದ ಗೋಪಣಾರ್ಯನಿಗೆ ಕುಮಾರ ಕಂಪಣ್ಣ ಆಜ್ಞಾಪಿಸಿದ. ಆತ ಅದನ್ನು ತಂದು ಕೆಲವು ದಿನ ಜಿಂಜಿಯಲ್ಲಿರಿಸಿಕೊಂಡಿದ್ದು ಅನಂತರ ಶ್ರೀರಂಗದಲ್ಲಿ ಪುನಃ ಪ್ರತಿಷ್ಠಾಪಿಸಿದ. ಕುಮಾರ ಕಂಪಣ್ಣ ಆ ಸಮಯದಲ್ಲಿ ಸ್ವತಃ ಹಾಜರಿದ್ದು ದೇವಾಲಯಕ್ಕೆ ಅನೇಕ ದತ್ತಿಗಳನ್ನು ಬಿಟ್ಟುದಾಗಿ ಶಾಸನಗಳು ತಿಳಿಸುತ್ತವೆ. ತಮಿಳು ದೇಶದಲ್ಲಿ ವಿಜಯನಗರ ಸಾಮ್ರಾಜ್ಯದ ಸಾಮಂತರಾಜನಾಗಿದ್ದುಕೊಂಡು ಶಾಂತಿಯುತ ಸುಭದ್ರ ಆಡಳಿತವನ್ನು ಸ್ಥಾಪಿಸಿ ಹಿಂದೂ ಧರ್ಮದ ಪುನರುತ್ಥಾನಕ್ಕೆ ಕಾರಣನಾದ ಇವನ ಆಳ್ವಿಕೆಯನ್ನು ತಮಿಳು ದೇಶದ ಇತಿಹಾಸದಲ್ಲಿ ಒಂದು ಉಜ್ಜ್ವಲ ಯುಗವೆಂದು ವರ್ಣಿಸಲಾಗಿದೆ. ಕುಮಾರ ಕಂಪಣ್ಣ 1374ರಲ್ಲಿ ತೀರಿಕೊಂಡ. ಇವನ ಮಗ ಹೇಮಣ್ಣ ಉಡೈಯರ್ ಮತ್ತು ಅಳಿಯ ಪೊರ್ಕಾಸು ಉಡೈಯರ ಇವರು 1402 ರ ವರೆಗೂ ಈ ಪ್ರಾಂತ್ಯದಲ್ಲಿ ಸಾಮಂತರಾಗಿದ್ದರು.

ವಿಜಯನಗರ ಸಾಮ್ರಾಜ್ಯ
ಕರ್ನಾಟಕದ ಇತಿಹಾಸ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕುಮಾರ ಗುಪ್ತ I

ಕುಮಾರ ಗುಪ್ತ I ಗುಪ್ತ ಸಾರ್ವಭೌಮರಲ್ಲಿ ಪ್ರಸಿದ್ಧನಾದ ಎರಡನೆಯ ಚಂದ್ರಗುಪ್ತ ಮತ್ತು ಆತನ ಪಟ್ಟದ ರಾಣಿ ಧೃವಾ ದೇವಿಯ ಮಗ. ಇವನಿಗೆ ಮಹೇಂದ್ರಾದಿತ್ಯ ಮತ್ತು ಶಂಕರಾದಿತ್ಯ ಎಂಬ ಬಿರುದುಗಳಿದ್ದವು.

ರಾಜ್ಯಭಾರ 
ತನ್ನ ತಂದೆಯ ತರುವಾಯ ಈತ ಸಿಂಹಾಸನವನ್ನೇರಿ 415 ರಿಂದ 455 ವರೆಗೆ 40 ವರ್ಷಕಾಲ ರಾಜ್ಯವಾಳಿದ. ಈತ ಸ್ಕಂಧ ಕಾರ್ತಿಕೇಯನ ಭಕ್ತ. ಆ ದೇವತೆಯ ಚಿತ್ರವಿದ್ದ ನಾಣ್ಯಗಳನ್ನು ಹೊರಡಿಸಿದ. ಕಾಳಿದಾಸ ಮಹಾಕವಿಯ ಕುಮಾರಸಂಭವ ಕಾವ್ಯದ ನಾಯಕ ಕುಮಾರಗುಪ್ತನೆಂಬುದು ವಿದ್ವಾಂಸರ ಅಭಿಪ್ರಾಯ. ಇವನು ಅನೇಕ ಜೈತ್ರಯಾತ್ರೆಗಳನ್ನು ಕೈಗೊಂಡು ಅಶ್ವಮೇಧ ಯಾಗ ಮಾಡಿದ. ಕುಮಾರಗುಪ್ತನ ಆಡಳಿತ ಕಾಲದಲ್ಲಿ ಶಾಂತಿ ಸುಭದ್ರತೆಗಳು ನೆಲಸಿದ್ದುವು. ಆದರೆ ಇವನ ಆಳ್ವಿಕೆಯ ಕೊನೆಯ ಭಾಗದಲ್ಲಿ ಹೂಣರ ದಾಳಿ ಆರಂಭವಾಯಿತು. ಇವನೂ ಇವರ ಮಗ ಸ್ಕಂಧಗುಪ್ತನೂ ಪರಾಕ್ರಮದಿಂದ ಹೋರಾಡಿ ಹೂಣರ ದಾಳಿಯನ್ನು ಹಿಮ್ಮೆಟ್ಟಿಸಿದರು. ಕುಮಾರ ಗುಪ್ತನ ಮರಣಾನಂತರ ಸ್ಕಂಧಗುಪ್ತ ಪಟ್ಟಕ್ಕೆ ಬಂದ.

ವಂಶಾವಳಿ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Coins of Kumaragupta I

ಗುಪ್ತ ರಾಜವಂಶ
ಭಾರತದ ಇತಿಹಾಸ
ಇತಿಹಾಸ
ಕುಮಾರ ಗುಪ್ತ II

ಕುಮಾರ ಗುಪ್ತ II  ಗುಪ್ತ ಸಾಮ್ರಾಜ್ಯದ ಒಬ್ಬ ಚಕ್ರವರ್ತಿ. ಸ್ಕಂಧಗುಪ್ತನ ಮೊಮ್ಮಗ. 473-474ರಲ್ಲಿ ಆಳುತ್ತಿದ್ದ. ಆ ಸಾಮ್ರಾಜ್ಯದ ಅವನತಿಯ ಕಾಲದಲ್ಲಿ ಪೂರ್ವದ ಕೆಲವು ಭಾಗಗಳು ಮಾತ್ರ ಈತನ ಆಳ್ವಿಕೆಗೆ ಸೇರಿದ್ದವು.ಇವನು ಪುರು ಗುಪ್ತನ ನಂತರ ಪಟ್ಟಕ್ಕೆ ಬಂದನು ಎಂದು ಸಾರಾನಾಥದಲ್ಲಿರುವ  ಒಂದು ಗೌತಮ ಬುದ್ಧನ ವಿಗ್ರಹದಲ್ಲಿ ಬರೆದಿದೆ. ಇವನ ನಂತರ ಬುಧಗುಪ್ತ ಪಟ್ಟವೇರಿದನು.

ವಂಶಾವಳಿ

ಉಲ್ಲೇಖಗಳು

ಕುಮಾರ ಗುಪ್ತ IIನ ಮಗನ ಹೆಸರು ಕುಮಾರ ಗುಪ್ತ I. ಇವರ ನಂತರ ಅವರ ಮಗ ಆಡಳಿತ ಮಾಡಲು ಶುರು ಮಾಡಿದರು. ಇವರ ಮಗನು ಸಹ ತಂದೆಯ ಹಾಗೆ ರಾಜ್ಯ ಆಡಳಿತವನ್ನು ಚೆನ್ನಾಗಿ ನಡೆಸಿದ್ದರು.

ಗುಪ್ತ ರಾಜವಂಶ
ಭಾರತದ ಇತಿಹಾಸ
ಇತಿಹಾಸ
ಅಬನಳಿ

ಅಬನಳಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಖಾನಾಪುರ ತಾಲೂಕಿನ ಒಂದು ಗ್ರಾಮ. ಈ ಗ್ರಾಮ ದಕ್ಷಿಣ ಕರ್ನಾಟಕ ರಾಜ್ಯದಲ್ಲಿದೆ.

ನೋಡಿರಿ 
 ಬೆಳಗಾವಿ
 ಕರ್ನಾಟಕದ ಜಿಲ್ಲೆಗಳು

ಹೊರಗಿನ ಕೊಂಡಿಗಳು 
 http://Belgaum.nic.in/
ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆಯ ಪ್ರವಾಸಿ ತಾಣಗಳು
ಅಕ್ಕಿಮರಡಿ

ಅಕ್ಕಿಮರಡಿ ಕರ್ನಾಟಕ ರಾಜ್ಯದ ಬಾಗಲಕೋಟೆ ಜಿಲ್ಲೆಯ ಮುಧೋಳ ತಾಲೂಕಿನ ಒಂದು ಗ್ರಾಮ.

ನೋಡಿರಿ 
ಮಹಾಲಿಂಗಾಪುರ
 ಬಾಗಲಕೋಟೆ 
 ಕರ್ನಾಟಕದ ಜಿಲ್ಲೆಗಳು

ಉಲ್ಲೇಕಗಳು

ಹೊರಗಿನ ಕೊಂಡಿಗಳು 
 http://Bagalkot.nic.in/
ಬಾಗಲಕೋಟೆ ಜಿಲ್ಲೆಯ ಗ್ರಾಮಗಳು
ಅಬ್ಬಿಹಲ್

ಅಬ್ಬಿಹಲ್ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಅಥಣಿ ತಾಲೂಕಿನ ಒಂದು ಗ್ರಾಮ.

ನೋಡಿರಿ 
 ಬೆಳಗಾವಿ 
 ಕರ್ನಾಟಕದ ಜಿಲ್ಲೆಗಳು

References

ಹೊರಗಿನ ಕೊಂಡಿಗಳು 
 http://Belgaum.nic.in/
ಬೆಳಗಾವಿ ಜಿಲ್ಲೆಯ ಗ್ರಾಮಗಳು
ಅಚಮಟ್ಟಿ

ಅಚಮಟ್ಟಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಪರಸಗಾಡ ತಾಲೂಕಿನ ಒಂದು ಗ್ರಾಮ.

ನೋಡಿರಿ 
 ಬೆಳಾಗಾವಿ 
 ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 http://Belgaum.nic.in/
ಬೆಳಗಾವಿ ಜಿಲ್ಲೆಯ ಗ್ರಾಮಗಳು
ಅಡಹಳ್ಳಿ

ಅಡಹಳ್ಳಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಅಥಣಿ ತಾಲೂಕಿನ ಒಂದು ಗ್ರಾಮ.

ನೋಡಿರಿ 
 ಬೆಳಾಗಾವಿ
 ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 http://Belgaum.nic.in/
ಬೆಳಗಾವಿ ಜಿಲ್ಲೆಯ ಗ್ರಾಮಗಳು
ಬಾಲಗನೂರು, ಸಿಂಧನೂರು

ಬಾಲಗನೂರು, ಸಿಂಧನೂರು ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಸಿಂಧನೂರು ತಾಲುಕಿನ ಒಂದು ಗ್ರಾಮ.

See also

References 

ರಾಯಚೂರು ಜಿಲ್ಲೆ
ಅಡಲಟ್ಟಿ

ಅಡಲಟ್ಟಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಅಥಣಿ ತಾಲೂಕಿನ ಒಂದು ಗ್ರಾಮ.

ನೋಡಿರಿ 
 ಬೆಳಾಗಾವಿ  
 ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 http://Belgaum.nic.in/
ಬೆಳಗಾವಿ ಜಿಲ್ಲೆಯ ಗ್ರಾಮಗಳು
ಅಡಿ (ಚಿಕ್ಕೋಡಿ)

ಅಡಿ (ಚಿಕ್ಕೋಡಿ)ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ತಾಲೂಕಿನ ಒಂದು ಗ್ರಾಮ. ಇಲ್ಲಿಯ ಜನಸಂಖ್ಯೆಯು ಸುಮಾರು ೫೦೦೦ ಇರುತ್ತದೆ. ಇದು -ಪುಣೆ -ಬೆಂಗಳೂರು ಹೆದ್ದಾರಿಯ ಬಳಿ ಇದೆ.

ನೋಡಿರಿ 
 ಬೆಳಗಾವಿ   
 ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 http://Belgaum.nic.in/
ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆಯ ಪ್ರವಾಸಿ ತಾಣಗಳು
ಅಡಿ (ಖಾನಪುರ)

ಅಡಿ (ಖಾನಪುರ) ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆ ಯ ಖಾನಪುರ ತಾಲೂಕಿನ ಒಂದು ಗ್ರಾಮ.

ನೋಡಿರಿ 
 ಬೆಳಾಗಾವಿ 
 ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 http://Belgaum.nic.in/
ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆ
ಅಡಿ, ಕರ್ನಾಟಕ

ಅಡಿ (ಕರ್ನಾಟಕ) ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 

ಬೆಳಗಾವಿ ಜಿಲ್ಲೆಯ ಗ್ರಾಮಗಳು
೧೦೨ ನೆಕ್ಕಿಲಡಿ

೧೦೨ ನೆಕ್ಕಿಲಡಿ ಕರ್ನಾಟಕ, ಭಾರತ ದಕ್ಷಿಣ ರಾಜ್ಯದಲ್ಲಿ ಒಂದು ಹಳ್ಳಿ. ಇದು ಕರ್ನಾಟಕದಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರಿನಲ್ಲಿ ಇದೆ.

ನೋಡಿರಿ 
- ದಕ್ಷಿಣ ಕನ್ನಡ- ಕರ್ನಾಟಕ ಜಿಲ್ಲೆಗಳು

ಉಲ್ಲೆಖ 
http://www.indiamapped.in/map-of-karnataka/dakshina-kannada/puttur/102-nekkilady

ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಅದ್ಯಪಾಡಿ

ಅದ್ಯಪಾಡಿ ಕರ್ನಾಟಕ, ಭಾರತ ದಕ್ಷಿಣ ರಾಜ್ಯದಲ್ಲಿ ಒಂದು ಹಳ್ಳಿ. ಇದು ಕರ್ನಾಟಕದಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರು ತಾಲೂಕಿನ ಇದೆ .

ನೋಡಿರಿ 
-ದಕ್ಷಿಣ ಕನ್ನಡ - ಕರ್ನಾಟಕ ಜಿಲ್ಲೆಗಳು

ಉಲ್ಲೇಖ 
http://www.mapsofindia.com/villages/karnataka/dakshina-kannada/mangalore/adyapady.html

ಮಂಗಳೂರು ತಾಲ್ಲೂಕು
ದಕ್ಷಿಣ ಕನ್ನಡ ಜಿಲ್ಲೆ
ಮಂಗಳೂರಿನಲ್ಲಿರುವ ಸ್ಥಳಗಳು
ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಸೋರಿಯಾಸಿಸ್

ಸೋರಿಯಾಸಿಸ್ ಅಸಹಜ ಚರ್ಮದ ತೇಪೆ ಮೂಲಕ ಗುರುತಿಸಲ್ಪಡುವ ಒಂದು ದೀರ್ಘಕಾಲೀನ ಸ್ವರಕ್ಷಿತ (ಆಟೋ-ಇಮ್ಯೂನ್) ರೋಗ. ಈ ಚರ್ಮದ ತೇಪೆಗಳು ವಿಶಿಷ್ಟವಾಗಿ ಕೆಂಪು ನವೆ, ಮತ್ತು ಚರ್ಮದ ಚಕ್ಕೆಗಳಂತೆ ಇರುತ್ತವೆ.  ಇದರ ತೀವ್ರತೆ ಸಣ್ಣದಾಗಿ ಸ್ಥಳೀಯವಾಗಿಯಾದರೂ ಇರಬಹುದು ಅಥವಾ ದೇಹ ವ್ಯಾಪ್ತಿ ಕೂಡ ಇರಬಹುದು. ಚರ್ಮದ ಗಾಯ ಕೋಈಬ್ನೆರ್ ವಿದ್ಯಮಾನದ ಪ್ರಕಾರ ಒಂದು ಸ್ಪಾಟ್ ಅಥವಾ ಸ್ಥಳದಿಂದ  ಸೋರಿಯಾಟಿಕ್ ಚರ್ಮವು ಪ್ರಚೋದಿಸಬಹುದು.

ಚರ್ಮದ ಮೇಲ್ಮೈನಾ  ದದ್ದುಗಳು ಉಂಟಾಗಲು ಈ ತೇಪೆಗಳು ಕಾರಣವಾಗಿರುತ್ತದೆ.  ಹೊರಚರ್ಮದ ಚರ್ಮದ ಕೋಶಗಳ ತ್ವರಿತ ಅಸಹಜ ಬೆಳವಣಿಗೆ ಇಂದ ಇವು ರಚನೆಯಾಗುತ್ತವೆ. ಹೆಚ್ಚು ಪೀಡಿತ ಪ್ರದೇಶಗಳೆಂದರೆ ಮೊಣಕೈಗಳು, ಕೈ, ಪಾದ, ಮಂಡಿ, ಬೆನ್ನು ಮತ್ತು ನೆತ್ತಿ. ಈ ತೇಪೆಗಳು ಸಣ್ಣ ಅಥವಾ ದೊಡ್ಡ ಮತ್ತು ಯಾವುದೇ ಆಕಾರದಲ್ಲಿ ಇರಬಹುದು ಮತ್ತು ಅದರ ಅಂಚುಗಳು ಮಾತ್ರ ಗುರುತಿಸಲ್ಪಡಬಹುದಾದ ರೀತಿಯಲ್ಲಿ ಮೂಡಿರುತ್ತದೆ -  ಕೆಲವು ಪ್ರದೇಶಗಳಲ್ಲಿ ಚಿಪ್ಪುಗಳುಳ್ಳ ಮತ್ತು ಕೆಂಪು ಛಾಯೆಗಳನ್ನುಒಳಗೊಂಡಂತೆ ಕಾಣುತ್ತವೆ.

ಯಾರಿಗೆ ಹಾನಿಯನ್ನುಂಟುಮಾಡಬಹುದು?

ಎರಡೂ ಲಿಂಗಗಳ ವಯಸ್ಕರು ಸಾಮಾನ್ಯವಾಗಿ ಸೋರಿಯಾಸಿಸ್ ಪರಿಣಾಮ ಅನುಭವಿಸುತ್ತಾರೆ, ಆದರೆ ಹದಿಹರೆಯದ ಮತ್ತು ಮಕ್ಕಳು ಸಹ ಅದನ್ನು ಪಡೆಯಲು ಸಾಧ್ಯವಿದೆ. ಸೋರಿಯಾಸಿಸ್ ಪ್ರಪಂಚದ ಜನಸಂಖ್ಯೆಯಲ್ಲಿ ಸುಮಾರು 2-3% ರಷ್ಟು ಜನರಲ್ಲಿ ಕಾಣಿಸಿಕೊಳ್ಳುತ್ತದೆ. ಅರವತ್ತರ ಮತ್ತು ಎಪ್ಪತ್ತರ ಆಸುಪಾಸಿನವರಲ್ಲಿ ಮತ್ತು ಯುವಕರಲ್ಲಿ ಸೋರಿಯಾಸಿಸ್ ಉಂಟಾಗುತ್ತದೆ, ಆದರೆ ವ್ಯಕ್ತಿಯ ಜೀವಿತಾವದಿಯಲ್ಲಿ ಯಾವಾಗ ಸೋರಿಯಾಸಿಸ್ ಬೆಳೆಸಿಕೊಳ್ಳಬಹುದು ಎಂದು ಊಹಿಸಲು ಕಷ್ಟ. ಇದು ಸಾಂಕ್ರಾಮಿಕವಲ್ಲ - ಇದನ್ನು ಮುಟ್ಟುವುದರಿಂದ ದೇಹದ ಮತ್ತೊಂದು ಭಾಗಕ್ಕೆ ಅಥವಾ ಮತ್ತೊಬ್ಬ ಮನುಷ್ಯನಿಗೆ ಹರಡುವುದಿಲ್ಲ.

ಸೋರಿಯಾಸಿಸ್ ಕಾರಣಗಳು

ಸೋರಿಯಾಸಿಸ್ ಕಾರಣಗಳು ಆನುವಂಶಿಕ  ರೋಗ. ಇತ್ತೀಚೆಗೆ ನಡೆಸಿದ ಸಂಶೋಧನೆ ಪ್ರಕಾರ ಸೋರಿಯಾಸಿಸ್ ಸ್ವರಕ್ಷಿತ(ಆಟೋ-ಇಮ್ಯೂನ್) ರೋಗ ಎಂದು ತೋರಿಸುತ್ತದೆ. ಇದು ಅಸಹಜವಾಗಿ ಸಕ್ರಿಯಗೊಳ್ಳುವ ಟ್- ಜೀವಕೋಶಗಳು ಕೆಂಪು ಮತ್ತು ಫ್ಲಾಕಿ ಚರ್ಮದ ತೇಪೆಗಳನ್ನು ಉಂಟುಮಾಡುತ್ತದೆ ಎಂದು ಹೇಳಾಗಿದೆ. ಕೌಟುಂಬಿಕ ಇತಿಹಾಸ ಆರಂಭದಲ್ಲಿ ಆರಂಭವಾಗುವ ಪ್‌ಸೋರಿಯಾಸಿಸ್‌ನ ವಿಶೇಷ ಬಲವಾದ ಅಂಶವಾಗಿದೆ. ಅಂಕಿಅಂಶಗಳ ಒಂದು ಮೂಲ, ಇಬ್ಬರು ಪೋಷಕರು ಸೋರಿಯಾಸಿಸ್ ಹೊಂದಿದ್ದಾರೆ ಸೋರಿಯಾಸಿಸ್ ಪಡೆಯುವಲ್ಲಿ ಅಪಾಯವನ್ನು ಸುಮಾರು 65% ನಷ್ಟು ಮತ್ತು ಒಬ್ಬರು ಹೊಂದಿದ್ದಾರೆ 28%ನಷ್ಟು  ಎಂದು ತೋರಿಸುತ್ತದೆ.

ಸಂಭಾವ್ಯ ಪ್ರಚೋದಕಗಳು

ಸೋರಿಯಾಸಿಸ್ ಭೇದಿಸಿ ತೇಪೆಗಳನ್ನು ಉಂಟುಮಾಡುವ ಶಕ್ಯ ಪ್ರಚೋದಕಗಳು ಸಾಕಷ್ಟು ಮತ್ತು ಭಿನ್ನವಾಗಿರುತ್ತದೆ. ಡಯಟ್ ಸೋರಿಯಾಸಿಸ್ ಮೇಲೆ ಯಾವುದೇ ಪರಿಣಾಮ ಹೊಂದಿಲ್ಲ. ಕೆಳಗಿನ ಕೆಲವು ಪ್ರಚೋದಕಗಳು ಸೋರಿಯಾಸಿಸ್  ಹೊಸದಾಗಿ ಆರಂಭವಾಗುವುದಕ್ಕೆ ಕಾರಣವಾಗಬಹುದು ಅಥವಾ ಅಸ್ತಿತ್ವದಲ್ಲಿರುವ  ಸಣ್ಣ ತೆಪೆಯನ್ನು ಭುಗಿಲ ಎಬ್ಬಿಸಬಹುದು  -

 ಆಲ್ಕೊಹಾಲ್
 ಧೂಮಪಾನ (ವಿಶೇಷವಾಗಿ ಮಹಿಳೆಯರಲ್ಲಿ)
 ಒತ್ತಡ
 ಕೆಲವು ಔಷಧಗಳು 
 ಎಚ್ಐವಿ 
 ಪ್ರಬಲ ಸೂರ್ಯನ 
 ಗರ್ಭಧಾರಣೆ (ವಿಶೇಷವಾಗಿ ಪ್ರಸವದ ನಂತರ)
 ಗಂಟಲು ಸೋಂಕಿನಿಂದ 
 ಟ್ರಾಮಾ / ಗಾಯ

ಸೋರಿಯಾಸಿಸ್ ವಿಧಗಳು

ಸೋರಿಯಾಸಿಸ್ ಕೆಲವು ಸಾಮಾನ್ಯವಾಗಿ ಕಾಣಬಹುದಾದ ವಿಧಗಳು 

 ಏರಿಥ್ರೋಡರ್ಮಿಕ್ ( ಎಕ್ಸ್‌ಫೊಲೀಯೇಟಿವ್ ಸೋರಿಯಾಸಿಸ್ ಎಂದು ಸಹ ಕರೆಯಲಾಗುತ್ತದೆ) 
 ಗುಟ್ತತೆ 
 ವಿಲೋಮ ( ಫ್ಲೆಯೇಯೂರಲ್ ಸೋರಿಯಾಸಿಸ್ / ಇಂಟೆರ್‌ತೃೀಗೀಣೌಸ್ ಸೋರಿಯಾಸಿಸ್ ಎಂದು ಸಹ ಕರೆಯಲಾಗುತ್ತದೆ)  
 ಪದಕ (ಸಹ ಸೋರಿಯಾಸಿಸ್ ವಲ್ಗ್ಯಾರಿಸ್ ಎಂದು ಕರೆಯಲಾಗುತ್ತದೆ)  
 ಪುಸ್ತೂಲರ್ ಸೋರಿಯಾಸಿಸ್ 

ರೋಗ ಖಚಿತಪಡಿಸಲು ವಿಶೇಷ ರೋಗನಿರ್ಣಯ ಪರೀಕ್ಷೆಗಳನ್ನು ಅಥವಾ ರೋಗನಿರ್ಣಯಕ್ಕೆ ಸಂಬಂಧಿಸಿದಂತೆ ಪರೀಕ್ಷೆಗಳ ಅಗತ್ಯವಿರುವುದಿಲ್ಲ. ಸಾಮಾನ್ಯವಾಗಿ ವೈದ್ಯರು / ಚರ್ಮರೋಗ ತೇಪೆಗಳೊಂದಿಗೆ, ನೆತ್ತಿ, ಚರ್ಮ ಮತ್ತು ಉಗುರುಗಳ ಒಂದು ನೋಟದಿಂದ ರೋಗ ಖಚಿತಪಡಿಸಾಲಾಗುತ್ತದೆ.

ಪೂರ್ವಸೂಚನೆ

ಸೋರಿಯಾಸಿಸ್ ತ್ವಚೆಗೆ ಯಾವುದೇ ಯಾವುದೇ ಚಿಕಿತ್ಸೆ ಇರುವುದಿಲ್ಲ , ರೋಗ ನಿಯಂತ್ರಣಕ್ಕೆ ತ್ವಚೆಯ ರಕ್ಷಣೆ ಮೊದಲ ಆದ್ಯತೆ ಪಡೆಯುತ್ತದೆ. ಸೋರಿಯಾಸಿಸ್ ಒಂದು ಜೀವಮಾನದ ಸ್ಥಿತಿ, ಮತ್ತು ಇದಕ್ಕೆ ಒಂದು ಜೀವಮಾನಡಾ ಪೂರ್ತಾ ಚಿಕಿತ್ಸೆಯ ಅಗತ್ಯವಿದೆ. ಸೋರಿಯಾಸಿಸ್ ಇಂದ ಸಾಮಾಜಿಕ ಮುಜುಗರಕ್ಕೊಳಗಾಗುವ ಜನರು ಹೆಚ್ಚು, ಆದರೆ ಇದು ತುಲನಾತ್ಮಕವಾಗಿ ಹಾನಿಕಾರಕವಲ್ಲ. ಇದರ ವಿರುದ್ಧ ಪೂರ್ವಾಗ್ರಹದಿಂದ, ರೋಗಿಯ ಜೀವನ ಗುಣಮಟ್ಟ ನರಳುತ್ತದೆ. ಸೋರಿಯಾಸಿಸ್ ಮತ್ತು ಅದರ ಪ್ರಚೋದಕಗಳ ಬಗ್ಗೆ ಸಾರ್ವಜನಿಕ ಶಿಕ್ಷಣ ಅತ್ಯಗತ್ಯ.

ಉಲ್ಲೇಖಗಳು
ನಿಕೊಲೆ ಕರಮ್ಜಿ಼ನ್

ನಿಕೊಲೆ ಕರಮ್ಜಿ಼ನ್ : 1765-1826. ರಷ್ಯನ್ ಸಾಹಿತಿ. ಉತ್ತಮ ವಿದ್ಯಾಭ್ಯಾಸವನ್ನು ಪಡೆದು ಫ್ರೀ ಮೇಸನರ ಪ್ರಭಾವಕ್ಕೆ ಒಳಗಾದ. ರಷ್ಯನ್ ಪ್ರವಾಸಿಯ ಪತ್ರಗಳು ಎಂಬ ಈತನ ಪುಸ್ತಕ ಹೊಸ ವಿಶಾಲ ಸಂಸ್ಕೃತ ಮನೋಭಾವವನ್ನು ವ್ಯಕ್ತಪಡಿಸಿತು. ಮಾಸ್ಕೊ ಪತ್ರಿಕೆ, ಯುರೋಪಿನ ದೂತ ಎನ್ನುವ ಮಾಸಪತ್ರಿಕೆಗಳನ್ನು ಈತ ನಡೆಸಿದ. ಮಾಸ್ಕೊ ಪತ್ರಿಕೆಯ ಪ್ರಕಟಣೆ (1791) ಸೂಕ್ಷ್ಮ ಸಂವೇದನಾ ಪಂಥದ ನಾಂದಿ ಎನ್ನಬಹುದು. ಇವನ ಸಾಹಿತ್ಯ ಬಾಳುವಂಥದಲ್ಲವಾದರೂ ಹೊಸದೊಂದು ಮನೋಧರ್ಮವನ್ನು ಪ್ರಸಾರಗೊಳಿಸಿ ಸಾರ್ಥಕವೆನಿಸಿತು. ಮನುಷ್ಯನ ಸಹಜಪ್ರವೃತ್ತಿಗಳು ಒಳ್ಳೆಯವು ಅಲ್ಲದೆ ಸುಖಕ್ಕೆ ಸಾಧನ ಎನ್ನುವ ದೃಷ್ಟಿ ಇವನದು. ಇವನ ಸಂಸ್ಕೃತಿ ಈ ಅಭಿಪ್ರಾಯಕ್ಕೆ ಮೆರುಗನ್ನು ನೀಡಿತು. ಇವನ ಕಾದಂಬರಿಗಳು ಸತ್ತ್ವಯುತವಾಗಿಲ್ಲವೆನ್ನಬೇಕು. ಉದ್ದೇಶಪುರ್ವಕವಾದ ಕಲೆಯನ್ನು ಸೇರಿಸಿ ಕಥೆಗೆ ಸಾಹಿತ್ಯದ ಪಟ್ಟವನ್ನು ಕಟ್ಟಿದವನೀತ. ಸಾಹಿತ್ಯದ ಭಾಷೆಯಲ್ಲಿ ಲಾಮನೋಸಫ್ ಉಳಿಸಿಕೊಂಡಿದ್ದ ಚರ್ಚ್ಸ್ಲವೊಕ್ ಅಂಶವನ್ನು ತ್ಯಜಿಸಿ, ಅಧುನಿಕ ಭಾವನೆಗಳು ಮತ್ತು ಭಾವಗಳಿಗೆ ಫ್ರೆಂಚ್ ಪದಗಳನ್ನು ಭಾಷಾಂತರ ಮಾಡಿಕೊಂಡು ಬಳಸುವುದು,

ವಾಕ್ಯವಿನ್ಯಾಸದಲ್ಲಿಯೂ ಶೈಲಿಯಲ್ಲಿಯೂ ಫ್ರೆಂಚ್ ಮಾದರಿಗಳನ್ನನುಸರಿಸುವುದು, ಸುಲಲಿತವಾದ ಶೈಲಿ-ಇವು ಕರಮ್ಜಿನ್‍ನ ಮುಖ್ಯ ಯೋಜನೆಗಳು. ಈ ಚಳವಳಿ ರೂಸೊ ಪ್ರತಿಪಾದಿಸಿದ್ದ ನವಸೂಕ್ಷ್ಮಸಂವೇದನಾ ಪಂಥಕ್ಕೆ ಬೆಂಬಲ ನೀಡಿತು. ಇವನ ಅತ್ಯುತ್ತಮ ಕೃತಿ ರಷ್ಯ ದೇಶದ ಚರಿತ್ರೆ (1811). ಸತ್ತ್ವಪೂರ್ಣವೂ ನಿರಾಡಂಬರವೂ ಆದ ತರ್ಕ ಇದನ್ನು ಉತ್ತಮ ಸಾಹಿತ್ಯಕೃತಿಯನ್ನಾಗಿ ಮಾಡಿದೆ.

ಬಾಹ್ಯ ಸಂಪರ್ಕಗಳು
 English translations of 4 epigrams, "Inscriptions on a Statue of Cupid"

ರಷ್ಯಾದ ಸಾಹಿತಿಗಳು
ಲೇಖಕರು
ಕನ್ನೆಸೊಪ್ಪು

ಕನ್ನೆಸೊಪ್ಪುಕಮಲ್ಯನೇಸೀ ಕುಟುಂಬಕ್ಕೆ ಸೇರಿದ ಒಂದು ಸಣ್ಣ ಸಸ್ಯ.  ಹೊಲ ಮತ್ತು ತೋಟಗಳಲ್ಲಿ ಕಳೆಯಂತೆ ಸ್ವಾಭಾವಿಕವಾಗಿ ಬೆಳೆಯುವ ಏಕವಾರ್ಷಿಕ ಸಸ್ಯ ಇದು.

ವೈಜ್ಞಾನಿಕ ಹೆಸರು
ಇದರ ವೈಜ್ಞಾನಿಕ ನಾಮ ಕಮಲೈನ ಕಮ್ಯೂನಿಸ್.

ಲಕ್ಷಣಗಳು

ಇದು ಮೂಲಿಕೆಯ (ಶಾಕ) ರೂಪದಲ್ಲಿ ಸು. 1' ಎತ್ತರಕ್ಕೆ ಬೆಳೆಯುತ್ತದೆ. ನೆಲದಲ್ಲಿಯೇ ಹರಡಿ ಬಹುವಾಗಿ ಕವಲೊಡೆದು ಬೆಳೆಯುವ ಗಿಣ್ಣುಗಳಿಂದ ಕೂಡಿದ ಕಾಂಡವಿದೆ. ಎಲೆಗಳು ಸರಣ, ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಅವುಗಳ ಆಕಾರ ಕರನೆಯಂತೆ ಅಥವಾ ದೀರ್ಘವೃತ್ತದಂತೆ. ಎಲೆಯ ಅಂಚು ಅಲೆಯಂತಿದೆ. ತುದಿ ಮೊನಚಾಗಿದೆ. ಎಲೆಗಳ ಬುಡವನ್ನು ಪೊರೆಯಂಥ ರಚನೆ ಆವರಿಸಿರುತ್ತದೆ. ಹೂ ಬಿಡುವ ಕಾಲದಲ್ಲಿ ಕಾಂಡದ ಬುಡದ ಗಿಣ್ಣುಗಳಿಂದ ಹೂಗೊಂಚಲುಗಳು ಮೂಡುತ್ತವೆ. ಅವು ಮಧ್ಯಾರಂಭಿ (ಸೈಮೋಸ್) ಮಾದರಿಯವು. ಹೂ ಗೊಂಚಲನ್ನು ಆಲಿಕೆಯಾಕಾರದ ಕವಚ (ಸ್ಪೇತ್) ಆವರಿಸಿದೆ. ಹೂಗಳು ದ್ವಿಲಿಂಗಿಗಳು; ನೀಲಿ ಬಣ್ಣದವು. ಪುಷ್ಪಪತ್ರಗಳು ಮೂರು, ಬಿಡಿಬಿಡಿಯಾಗಿವೆ. ಹೂದಳಗಳು ಮೂರು. ಇವುಗಳಲ್ಲಿ ಎರಡು ದೊಡ್ಡವು. ಕೆಲವೊಮ್ಮೆ ಮೂರನೆಯ ದಳ ಇಲ್ಲದಿರಬಹುದು. ಕೇಸರಗಳು 3, ಇವುಗಳಲ್ಲಿ ಸಾಮಾನ್ಯವಾಗಿ ಎರಡು ಬರಡು ಕೇಸರಗಳು ಅಂಡಾಶಯ ಉಚ್ಚಸ್ಥಾನದ್ದು (ಸುಪೀರಿಯರ್) ಮೂರು ಕೋಣೆಗಳನ್ನೊಳಗೊಂಡಿದೆ. ಪ್ರತಿಕೋಣೆಯಲ್ಲಿ 1-2 ಅಂಡಕಗಳಿವೆ. ಕೆಲವು ಬಗೆಗಳಲ್ಲಿ ಒಂದು ಕೋಣೆ ಇರುವುದಿಲ್ಲ. ಫಲ ಕೋಣೆಗಭಿಮುಖವಾಗಿ ಒಡೆಯುವಂಥ ಸಂಪುಟ ಮಾದರಿಯದು (ಕ್ಯಾಪ್ಸ್ಯುಲ್).

ಉಪಯೋಗಗಳು

ಕನ್ನೆಗಿಡದ ಎಳೆಯ ಎಲೆ ಮತ್ತು ಕಾಂಡವನ್ನು ಸೊಪ್ಪು ತರಕಾರಿಯಾಗಿ ಉಪಯೋಗಿಸುತ್ತಾರೆ.  ಇದು ಜಾನುವಾರುಗಳಿಗೆ ಉತ್ತಮವಾದ ಮೇವೂ ಹೌದು.ಜಪಾನ್ ದೇಶದಲ್ಲಿ ಇದನ್ನು ನೈಸರ್ಗಿಕ ಬಣ್ಣಗಳ ತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ.ಭಾರತ ಮತ್ತು ಚೀನಾದಲ್ಲಿ ಇದನ್ನು ತರಕಾರಿಯಾಗಿಯೂ ಉಪಯೋಗಿಸುತ್ತಾರೆ.

ಅಯುರ್ವೇದ ಔಷಧವಾಗಿ 
ಆಯುರ್ವೇದ ಔಷಧಿಗಳಲ್ಲೂ ಇದರ ಬಳಕೆಯಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Profile at Flora of Missouri Webpage 
 Profile at USDA PLANTS Database
 Distribution Map in North America from Flora of North America
 Illustration from Flora of China
 List of Publications Mentioning Commelina communis 

ಸಸ್ಯಗಳು
ಔಷಧೀಯ ಸಸ್ಯಗಳು
ಆಯುರ್ವೇದ
ಕನ್ನೆಸೊಪ್ಪಿನ ಕುಟುಂಬ

ನ್ನೆಸೊಪ್ಪಿನ ಕುಟುಂಬ : ಏಕದಳ ಸಸ್ಯಗಳ ಗುಂಪಿಗೆ ಸೇರಿದ ಕಮಲ್ಯನೇಸೀ ಎಂಬ ಶಾಸ್ತ್ರೀಯ ಹೆಸರಿನ ಒಂದು ಕುಟುಂಬ. ಇದರಲ್ಲಿ 28 ಜಾತಿಗಳು, ಸು. 400 ಪ್ರಭೇದಗಳು ಇವೆ. ಬಹುಪಾಲು ಸಸ್ಯಗಳು ಉಷ್ಣವಲಯದ ಏಷ್ಯ ಖಂಡದ ಪ್ರದೇಶಗಳಲ್ಲೂ ಮತ್ತು ಯುರೋಪಿನ ಕೆಲವು ದೇಶಗಳಲ್ಲೂ ಬೆಳೆಯುತ್ತವೆ.

ಲಕ್ಷಣಗಳು
ಸಸ್ಯಗಳು ರಸಭರಿತವಾದ ವಾರ್ಷಿಕ ಅಥವಾ ಬಹುವಾರ್ಷಿಕ ಮೂಲಿಕೆಗಳು, ಕೆಲವು ಹಂಬಿನಂತೆ ಬೆಳೆಯುತ್ತವೆ. ಕಾಂಡದಲ್ಲಿ ಹಲವಾರು ಗಿಣ್ಣುಗಳಿವೆ. ಬೇರುಗಳಿವೆ ತೊಡಕು ಬೇರಿನ ವರ್ಗಕ್ಕೆ ಸೇರಿವೆ.ಎಲೆಗಳು ಸರಳ ರೀತಿಯವು, ಪರ್ಯಾಯವಾಗಿ ಜೋಡಣೆಗೊಂಡಿವೆ. ಎಲೆಗಳ ಬುಡದ ಸುತ್ತ ಒಂದು ರೀತಿಯ ಕವಚವಿದೆ. ಎಲೆಯ ನರವಿನ್ಯಾಸ ಸಮಾನಾಂತರ ಮಾದರಿಯದು.ಹೂಗೊಂಚಲು ಮಧ್ಯಾರಂಭಿ (ಸೈಮೋಸ್) ರೀತಿಯದು. ಇದು ಗಿಡದ ತುದಿಯಲ್ಲೋ ಎಲೆಯ ಕಂಕುಳುಗಳಲ್ಲೋ ಇರುತ್ತದೆ. ಕೆಲವು ಸಸ್ಯಗಳಲ್ಲಿ ಏಕಪಾಶರ್ವ್‌ ಮಧ್ಯಾರಂಭಿಯಾಗಿಯೂ ಕೆಲವು ವೇಳೆ ಪರ್ಯಾಯ ಪಾಶರ್ವ್‌ ಮಧ್ಯಾರಂಭಿಯಾಗಿಯೂ ಮತ್ತೆ ಕೆಲವು ಸಸ್ಯಗಳಲ್ಲಿ ಸಂಕೀರ್ಣ ಮಾದರಿಯಂತೆಯೂ ಇರುವುದುಂಟು.ಹೂಗಳು ದ್ವಿಲಿಂಗಿಗಳು. ಬಹುಪಾಲು ದೋಣಿಯಾಕಾರದವು. ಬಣ್ಣ ನಸುನೀಲಿ, ಬಿಳುಪು ಅಥವಾ ನಸುಗೆಂಪು. ಪ್ರತಿಯೊಂದು ಹೂವು ಪರಿಪುರ್ಣವಾಗಿದ್ದು ಬ್ರ್ಯಾಕ್ಟ್‌ ಮತ್ತು ಬ್ರ್ಯಾಕ್ಟಿಯೋಲುಗಳನ್ನು ಪಡೆದಿರುತ್ತದೆ. ಹೂಗಳು ಆರೀಯ ಸಮಾಂಗತೆ ಅಥವಾ ಉಭಯಪಾಶರ್ವ್‌ಸಮಾಂಗತೆ ಉಳ್ಳವು.ಹೂಗಳಲ್ಲಿ ಪುಷ್ಪಪತ್ರಗಳಾಗಲೀ ದಳಗಳಾಗಲೀ ಬೇರೆ ಬೇರೆಯಾಗಿಲ್ಲ. ಒಂದೇ ಬಗೆಯ ಪೆರಿಯಾಂತುಗಳೆಂಬ 6 ಬಿಡಿ ಭಾಗಗಳುಂಟು. ಇವು ಎರಡು ಸುತ್ತುಗಳಲ್ಲಿ ಜೋಡಣೆಗೊಂಡಿದ್ದು ಒಂದೊಂದು ಸುತ್ತಿನಲ್ಲಿ ಮೂರು ಭಾಗಗಳಿವೆ. ಹೊರಸುತ್ತಿನ ದಳಗಳು ಹಸಿರು ಬಣ್ಣದವು. ಒಳಸುತ್ತಿನವು ನೀಲಿ, ಬಿಳುಪು ಅಥವಾ ನಸುಗೆಂಪು ಬಣ್ಣದವು. ಹೂವಿನಲ್ಲಿ ಸಾಮಾನ್ಯವಾಗಿ 6 ಕೇಸರಗಳಿವೆ. ಒಂದೊಂದು ವಲಯದಲ್ಲಿ ಮೂರು ಮೂರರಂತೆ ಎರಡು ವಲಯಗಳಲ್ಲಿ ಜೋಡಣೆಯಾಗಿವೆ. ಸಾಧಾರಣವಾಗಿ ಎಲ್ಲ ಕೇಸರಗಳೂ ಫಲಕಾರಿಯಾಗಿರುವುದುಂಟು. ಆದರೆ ಕೆಲವು ಸಾರಿ 3 ಕೇಸರಗಳೂ ಫಲಕಾರಿಯಾಗಿದ್ದು, ಉಳಿದ ಮೂರು ಬರಡಾಗಿರುತ್ತವೆ. ಅಪರೂಪಕ್ಕೆ ಒಂದೇ ಒಂದು ಕೇಸರ ಮಾತ್ರ ಫಲಕಾರಿಯಾಗಿರುವುದೂ ಉಂಟು. ಕೇಸರ ತಂತುವಿಗೆ (ದಂಡ) ಅನೇಕ ವೇಳೆ ರೋಮಮಯವಾದ ಮಣಿಯಂಥ ಉಪಾಂಗಗಳ (ಅಪೆಂಡೇಜ್) ಬೆಳೆವಣಿಗೆಗಳಿರುತ್ತವೆ. ಪರಾಗಕೋಶಗಳು ಎರಡು. ಇವು ಬಲಿತಾಗ ಅವುಗಳ ತುದಿಯಲ್ಲಿರುವ ರಂಧ್ರದಿಂದಲೋ ಅಥವಾ ಉದ್ದುದ್ದಕ್ಕೆ ಬಿರಿದೋ ಪರಾಗವನ್ನು ಹೊರಚೆಲ್ಲುತ್ತವೆ. ಅಂಡಾಶಯ ಮೂರು ಕಾರ್ಪೆಲುಗಳಿಂದಾದ ಸಂಯುಕ್ತ ಮಾದರಿಯದು. ಕೆಲವು ವೇಳೆ ಒಂದೇ ಕಾರ್ಪೆಲಿರುವುದೂ ಉಂಟು. ಉಚ್ಚಸ್ಥಾನದ ಇದರಲ್ಲಿ ಮೂರು ಕೋಣೆಗಳಿವೆ. ಅಪರೂಪಕ್ಕೆ ಎರಡೇ ಕೋಣೆಗಳಿರಬಹುದು. ಒಂದೊಂದು ಕೋಣೆಯಲ್ಲೂ ಹಲವಾರು ಅಂಡಕಗಳಿವೆ. ಶಲಾಕೆ ಸರಳರೂಪದ್ದು. ಶಲಾಕಾಗ್ರ 3 ಭಾಗಗಳಾಗಿ ಒಡೆದಿದೆ.
ಫಲ ಒಡೆಯುವ ಅಥವಾ ಒಡೆಯದಿರುವ ಸಂಪುಟ (ಕ್ಯಾಪ್ಸ್ಯುಲ್) ಮಾದರಿಯದು. ಕೆಲವೊಮ್ಮೆ ಫಲದ ಸುತ್ತ ರಸಭರಿತವಾದ ಪುಷ್ಪಪತ್ರಗಳಿರುವುದುಂಟು. ಬೀಜಗಳು ಅನೇಕ. ಎಲ್ಲವೂ ಭ್ರೂಣಾಹಾರಪೂರಿತ.

ಪ್ರಭೇದಗಳು
ಕನ್ನೆಗಿಡದ ಕುಟುಂಬದ ಕೆಲವು ಮುಖ್ಯ ಪ್ರಭೇದಗಳು ಇವು : ಕಮಲೈನ ಕಮ್ಯೂನಿಸ್ (ಕನ್ನೆಸೊಪ್ಪು, ಗುಬ್ಬಚ್ಚಿಬಾಳೆ), ಕಮಲೈನ ಒಬ್ಲಿಕ (ಕಲ್ಡಾಳು), ಕಮಲೈನ ಸ್ಯಾಲಿಸಿಪೋಲಿಯ, ಏನಯಿಲಿಮ ನ್ಯೂಡಿಪ್ಲೋರಮ್ (ನೆಲಚೇಳು ಸೊಪ್ಪು). ರಿಯೋ ಡಿಸ್ಕಲರ್, ಟ್ರಾಡೆಸ್ಕ್ಯಾನ್ಯಿಯ ಡಿಸ್ಕಲರ್ ಮತ್ತು ಸೈನೋಟಿಸ್ ಅಕ್ಸಿಲ್ಯಾರಿಸ್.

ಉಪಯೋಗಗಳು
ಆರ್ಥಿಕವಾಗಿ ಈ ಕುಟುಂಬದ ಸಸ್ಯಗಳೇನೂ ಅಷ್ಟೊಂದು ಉಪಯುಕ್ತವಾಗಿಲ್ಲ. 8-10 ಜಾತಿಗಿಡಗಳನ್ನು ಅಲಂಕಾರದ ಸಸ್ಯಗಳಾಗಿ ತೋಟಗಳಲ್ಲಿ ಬೆಳೆಸುತ್ತಾರೆ.

ಸಸ್ಯ ಕುಟುಂಬಗಳು
ಸಸ್ಯಶಾಸ್ತ್ರ
ಸಸ್ಯಗಳು
ಕಕೇಸಿಯನ್ ಭಾಷಾ ಪರಿವಾರ

ಕಕೇಸಿಯನ್ ಭಾಷಾ ಪರಿವಾರ ಕಪ್ಪು ಸಮುದ್ರ ಮತ್ತು ಕ್ಯಾಸ್ಪಿಯನ್ ಸಮುದ್ರಗಳ ಮಧ್ಯ ಭಾಗದಲ್ಲಿ ಇರುವ ಬಹು ವಿಶಾಲವಾದ ಕಕೇಸಿಯ ಪ್ರದೇಶದಲ್ಲಿ ವಾಸಿಸುವ ಜನ ಆಡುತ್ತಿರುವ ವಿವಿಧ ಭಾಷೆಗಳ ಒಂದು ಸಮೂಹ.

ಪ್ರದೇಶ
ಈ ಭಾಷಾಕ್ಷೇತ್ರ ರಷ್ಯದ ದಕ್ಷಿಣದಲ್ಲಿ ಕಕೇಸಿಯನ್ ಭೂಸಂಧಿಯಿಂದ ಮೊದಲಾಗಿ   ಟರ್ಕಿ ಮತ್ತು ಇರಾನ್ ದೇಶಗಳವರೆಗೂ ಹರಡಿಕೊಂಡಿದೆ. ಈ ವಿಶಾಲವಾದ ಭೂಪ್ರದೇಶದಲ್ಲಿ ಸು. 40 ಲಕ್ಷಕ್ಕೂ ಹೆಚ್ಚು ಜನ ಈ ಭಾಷೆಗಳನ್ನು ಬಳಸುತ್ತಿದ್ದಾರೆ. ಈ ಭಾಷಾಪರಿವಾರಕ್ಕೆ ಸೇರಿದ ಹೆಚ್ಚು ಉಪಭಾಷೆಗಳು ಕಾಕಸಸ್ ಪರ್ವತದ ಸುತ್ತಮುತ್ತಲ ಪ್ರದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತವೆ. ಈ ಎಲ್ಲ ಭಾಷೆ ಮತ್ತು ಉಪಭಾಷೆಗಳನ್ನು ಅಧ್ಯಯನ ಮಾಡಲು ಹೊರಟಾಗ ಅವು ಪರಸ್ಪರ ಭಿನ್ನ ಭಿನ್ನವಾಗಿಯೇ ಕಂಡುಬಂದಿವೆ. ಈ ಕಾರಣಗಳಿಂದಾಗಿ ಇವು ವಿಶ್ವದ ಯಾವ ಭಾಷಾ ಪರಿವಾರಕ್ಕೂ ಸೇರದೆ ಒಂದು ಸ್ವತಂತ್ರಭಾಷಾ ಪರಿವಾರವಾಗಿಯೇ ಉಳಿದಿವೆ. ಇವು ಪ್ರಾಚೀನ ಮೆಡಿಟರೇನಿಯನ್ ಭಾಷೆಗಳ ಪಳೆಯುಳಿಕೆಗಳಿಂದ ವಿಕಾಸಗೊಂಡ ಭಾಷೆಗಳಿರಬೇಕೆಂದು ಕೆಲವು ವಿದ್ವಾಂಸರ ಅಭಿಪ್ರಾಯ. ಹೆಚ್ಚಿನ ವಿಚಾರಗಳನ್ನು ತಿಳಿಯಲು ಸಾಕಷ್ಟು ಪುರಾವೆಗಳಿಲ್ಲದೆ ಇವು ಇನ್ನೂ ಅಸ್ಪಷ್ಟವಾಗಿಯೇ ಉಳಿದಿವೆ. ಈ ಬಗ್ಗೆ ಇನ್ನೂ ಸಂಶೋಧನೆ ನಡೆಯಬೇಕಾಗಿದೆ.

ವರ್ಗೀಕರಣ
ಕಕೇಸಿಯನ್ ಭಾಷಾಪರಿವಾರಕ್ಕೆ ಸೇರಿದ ಭಾಷೆಗಳನ್ನು ಮುಖ್ಯವಾಗಿ ಮೂರು ವರ್ಗಗಳನ್ನಾಗಿ ವಿಂಗಡಿಸಬಹುದು:
 ಪೂರ್ವ ಕಕೇಸಿಯನ್ ಭಾಷಾವರ್ಗ: (1) ಚೆಚೆನ್ (2) ಅಮ್ರೊ-ಅಂದಿ (3) ದರ್ಘಿ (4) ಸಮುರ್ (5) ಲಕ್ ಅಥವಾ ಕಸಿ-ಕುಮುಕ್ (6) ಅರ್ತ್ಜಿ (7) ಹಿನುಲುಘ್ (8) ಉದಿ ಎಂಬ ಎಂಟು ಭಾಷಾಶಾಖೆಗಳು ಸೇರಿವೆ.
 ಪಶ್ಚಿಮ ಕಕೇಸಿಯನ್ ಭಾಷಾವರ್ಗ: (1) ಅಭಜóó (2) ಉಭಿಕ್ (3) ಅದಿಘೆ ಎಂಬ ಮೂರು ಭಾಷಾ ಶಾಖೆಗಳು ಸೇರಿವೆ.
 ದಕ್ಷಿಣ ಕಕೇಸಿಯನ್ ಭಾಷಾವರ್ಗ: (1) ಜಾರ್ಜಿಯಸ್ (2) ಮಿಂಗ್ರೆಲಿಯನ್ ಮತ್ತು ಲeóï (3) ಸ್ವನೇತಿಯನ್ ಎಂಬ ಭಾಷಾಶಾಖೆಗಳು ಸೇರಿವೆ.

ಈ ಭಾಷಾರ್ಗೀಕರಣವನ್ನು ಸಮರ್ಪಕ ಹಾಗೂ ಪರಿಪುರ್ಣ ಎಂದು ಒಪ್ಪದ ಕೆಲವು ವಿದ್ವಾಂಸರು ಈ ವರ್ಗದ ಕೆಲವು ಭಾಷೆಗಳನ್ನು ಆಳವಾಗಿ ಅಧ್ಯಯನ ಮಾಡಿ ಅವುಗಳಲ್ಲಿ ಮುಖ್ಯವಾಗಿ ಕಂಡುಬರಬಹುದಾದ ಸಾಮ್ಯಗಳನ್ನು ಆಧಾರವಾಗಿರಿಸಿಕೊಂಡು ಅವನ್ನು ಮತ್ತೆ ವರ್ಗೀಕರಿಸತೊಡಗಿದರು. ಪೂರ್ವ ಮತ್ತು ಪಶ್ಚಿಮ ಕಕೇಸಿಯನ್ ಭಾಷೆಗಳಲ್ಲಿ ಸಾಕಷ್ಟು ಸಾಮ್ಯ ಕಂಡು ಬಂದ ಕಾರಣದಿಂದ ಅವನ್ನು ಒಟ್ಟುಗೂಡಿಸಿ ಉತ್ತರ ಕಕೇಸಿಯನ್ ಭಾಷಾವರ್ಗವೆಂದು ಕರೆದರು. ಅಂದಿನಿಂದ ಈ ಕಕೇಸಿಯನ್ ಭಾಷಾಪರಿವಾರಕ್ಕೆ ಸೇರಿದ ಎಲ್ಲ ಭಾಷೆಗಳನ್ನೂ ಉತ್ತರ ಮತ್ತು ದಕ್ಷಿಣ ಕಕೇಸಿಯನ್ ಭಾಷಾವರ್ಗಗಳೆಂದು ಕರೆಯುವುದು ರೂಢಿಗೆ ಬಂತು. ಉತ್ತರ ಕಕೇಸಿಯನ್ ಭಾಷೆಗಳಾದ ಪುರ್ವ ಮತ್ತು ಪಶ್ಚಿಮ ಕಕೇಸಿಯನ್ ಭಾಷೆಗಳು ದಕ್ಷಿಣ ಕಾಕೇಸಿಯನ್ ಭಾಷೆಗಳೊಡನೆ ಹೋಲಿಸಿದಾಗ ಪರಸ್ಪರ ಭಿನ್ನವಾಗಿಯೇ ಕಂಡುಬರುತ್ತವೆ.

ಬಾಹ್ಯ ಸಂಪರ್ಕಗಳು
Caucasian Languages (North and South) Academic Mailing List , run by the Ravenscraig Press
Map of the Languages of the Caucasus
TITUS: Caucasian languages map by Jost Gippert& projects Armazi& Ecling
CIA ethnolinguistic map
language-family map by Matthew Dryer

Caucausian section of the Red Book of the Peoples of the Russian Empire
The Iberian-Caucasian Connection in a Typological Perspective – An in-depth linguistic study of Basque, Georgian, and other ergative languages, concluding that the similarities are not strong enough to prove a genetic link.
Atlas of the Caucasian Languages with very detailed Language Guide (by Yuri B. Koryakov) 
Comparative Notes on Hurro-Urartian, Northern Caucasian and Indo-European by V. V. Ivanov

ಭಾಷೆ
ಭಾಷೆಗಳು
ಎಚ್. ಜಿ ಗೋವಿಂದೇಗೌಡರು

'ಮಲೆನಾಡ ಗಾಂಧಿ' ಎಂದೇ ಪ್ರಸಿದ್ಧರಾಗಿದ್ದ ಎಚ್ ಜಿ ಗೋವಿಂದೇಗೌಡರು ಕರ್ನಾಟಕ ಸರ್ಕಾರದ ಶಿಕ್ಷಣ ಮಂತ್ರಿಗಳಾಗಿ ಹೆಸರು ಮಾಡಿದವರು. ಅವರ ಅಧಿಕಾರಾವಧಿಯಲ್ಲಿ ಒಂದು ಲಕ್ಷದ ಐದು ಸಾವಿರ ಶಿಕ್ಷಕರನ್ನು ನೇಮಿಸಿದರು. 1999ರಲ್ಲಿ ರಾಜಕೀಯ ನಿವೃತ್ತಿ ಹೊಂದಿದರು.

ಜನನ 
ಎಚ್. ಜಿ. ಗೋವಿಂದೇಗೌಡರು ಚಿಕ್ಕಮಗಳೂರು ಜಿಲ್ಲೆಯ ಎನ್.ಆರ್.ಪುರ ತಾಲ್ಲೂಕಿನ ಕಾನೂರು ಗ್ರಾಮದ ಹಿಣಚಿಯಲ್ಲಿ 1926 ಮೇ 26ರಂದು ಜನಿಸಿದರು.

ವೈವಾಹಿಕ ಬದುಕು 
ಅವರಿಗೆ ಐದು ಜನ ಹೆಣ್ಣು ಮಕ್ಕಳೂ, ಓರ್ವ ಪುತ್ರನೂ ಇದ್ದಾರೆ.

ಸಾಧನೆ 
ಸ್ವಾತಂತ್ರ್ಯ ಹೋರಾಟದಲ್ಲಿ ಭಾಗವಹಿಸಿದ್ದ ಗೋವಿಂದೇಗೌಡರು ಕರ್ನಾಟಕದ ಶಿಕ್ಷಣ ಮಂತ್ರಿಯಾಗಿ ಒಂದು ಲಕ್ಷದ ಐದು ಸಾವಿರ ಶಿಕ್ಷಕರನ್ನು ನೇಮಿಸಿ ದಾಖಲೆಗೈದಿದ್ದಾರೆ. ಶಿಕ್ಷಕ ಹುದ್ದೆಯ ನೇಮಕಾತಿಯಲ್ಲಿ ಮಹಿಳೆಯರಿಗೆ ಶೇ.50 ಮೀಸಲಾತಿ ಕಲ್ಪಿಸಿದ ಹೆಗ್ಗಳಿಕೆಯೂ ಅವರಿಗಿದೆ.

ಮರಣ 
ಗೋವಿಂದೇಗೌಡರು  ಚಿಕ್ಕಮಗಳೂರು ಜಿಲ್ಲೆಯ ಎನ್.ಆರ್.ಪುರ ತಾಲ್ಲೂಕಿನ ಕೊಪ್ಪದಲ್ಲಿ 2016 ಜನವರಿ 6ರಂದು ನಿಧನರಾದರು.
ಕಮರ

ಕಮರಇದು ಮಧ್ಯಮ ಪ್ರಮಾಣದಿಂದ ದೊಡ್ಡ ಪ್ರಮಾಣದವರೆಗೂ ಬೆಳೆಯುವ ಮರ. ವಾಣಿಜ್ಯ ಪ್ರಪಂಚದಲ್ಲಿ ಇದನ್ನು ಅಂಜನ್ ಎಂದು ಕರೆಯುವರು.

ವೈಜ್ಞಾನಿಕ ಹೆಸರು
ಫ್ಯಾಂಬೇಸೀ (ಲೆಗ್ಯೂಮಿನೋಸೀ) ಕುಟುಂಬದ ಸೀಸಾಲ್ಪಿನಿಯಾಯ್ಡೀ ಹಾರ್ಡ್‍ವಿಕಿಯ ಬೈನೇಟ ಎಂಬ ವೈಜ್ಞಾನಿಕ ಹೆಸರು ಇದಕ್ಕಿದೆ.ಇದರ ಹೆಸರನ್ನು ಸಸ್ಯ ವಿಜ್ಞಾನಿ ಥಾಮಸ್ ಹಾರ್ಡ್‍ವಿಕ್ ನೆನಪಿಗೆ ಇಡಲಾಗಿದೆ.

ಲಕ್ಷಣಗಳು
ಎಳೆಯ ಗಿಡದಲ್ಲಿ ಇದರ ಹಂದರ ಶಂಖುವಿನಾಕಾರದಲ್ಲಿದ್ದು ದೊಡ್ಡದಾದಂತೆ ಹರಡಿಕೊಳ್ಳುವುದು. ಎಲೆಗಳು ಗೊರಸಿನಾಕಾರ, ಶುಷ್ಕತೆಯಿರುವ ಪ್ರದೇಶಗಳಲ್ಲಿ ಅಲ್ಲಲ್ಲಿ ಕಂಡುಬರುವುದು. ಚಿತ್ರದುರ್ಗ ಜಿಲ್ಲೆಯ ಕಮರಾಕಾವಲ್ ಇದಕ್ಕೆ ಹೆಸರಾದುದು. ಬೆಂಗಳೂರು, ತುಮಕೂರು, ಕೊಳ್ಳೇಗಾಲ, ಬೆಳಗಾಂವಿ, ಧಾರವಾಡ ಜಿಲ್ಲೆಗಳಲ್ಲೂ ಇದರ ವ್ಯಾಪನೆಯಿದೆ. ದೀರ್ಘಕಾಲದ ಶುಷ್ಕತೆಯನ್ನು ತಡೆದುಕೊಳ್ಳಬಲ್ಲ ಇದರಲ್ಲಿ ಫೆಬ್ರವರಿ-ಮಾರ್ಚ್ ತಿಂಗಳ ಸುಮಾರಿಗೆ ಎಲೆಗಳು ಉದುರಿ ಕೆಂಪು ಛಾಯೆಯ ಹೊಸ ಚಿಗುರು ಏಪ್ರಿಲ್ ತಿಂಗಳಲ್ಲಿ ಬರುವುದು. ಹಳದಿಮಿಶ್ರಿತ ಹಸಿರು ಛಾಯೆಯ ಸಣ್ಣ ಹೂಗೊಂಚಲುಗಳು ಜುಲೈಯಿಂದ ಸೆಪ್ಟೆಂಬರ್ ವರೆಗೂ ಮೂಡಿ, ಕಾಯಿಗಳು ಏಪ್ರಿಲ್ ತಿಂಗಳ ಸುಮಾರಿಗೆ ಬಲಿಯುತ್ತವೆ. ಚಪ್ಪಟೆಯಾದ ಕಾಯಿಗಳು ಗಾಳಿಯಲ್ಲಿ ಸ್ವಲ್ಪ ದೂರ ತೂರಿಹೋಗಬಲ್ಲವು-3-5 ವರ್ಷಗಳಿಗೊಮ್ಮೆ ಹೆಚ್ಚಿನ ಪ್ರಮಾಣದಲ್ಲಿ ಕಾಯಿ ಬಿಟ್ಟು ಮಿಕ್ಕ ವರ್ಷಗಳಲ್ಲಿ ಸಾಧಾರಣವಾಗಿ ಫಲ ಬಿಡುತ್ತದೆ. ಇದರ ಸಸಿಗಳು ಗಟ್ಟಿ ನೆಲದಲ್ಲಿಯೂ ತಾಯಿಬೇರನ್ನು ಆಳವಾಗಿ ಇಳಿಸಬಲ್ಲವು. ಇದರಿಂದಲೇ ಇವು ಶುಷ್ಕತೆಯ ಪ್ರದೇಶಗಳಲ್ಲಿಯೂ ಬೆಳೆಯುವ ಶಕ್ತಿ ಪಡೆದಿರುವುದು. ಬುಡ ಕತ್ತರಿಸಿದಾಗ ಕಾಂಡ ಚಿಗುರದಿದ್ದರೂ ರೆಂಬೆಗಳನ್ನು ಕತ್ತರಿಸಿದರೆ ಚೆನ್ನಾಗಿ ಚಿಗುರುತ್ತದೆ. ದನ, ಮೇಕೆ, ಜಿಂಕೆಗಳಿಗೆ ಇದರ ಎಲೆ ಬಹಳ ಇಷ್ಟ. ಎಳೆಯ ಸಸಿಗಳಿಗೆ ಬೆಂಕಿ ಬಹು ಅಪಾಯಕಾರಿ. ಈ ಸಸ್ಯಗಳ ಸ್ವಾಭಾವಿಕ ಪುನರುತ್ಪತ್ತಿಗೆ ಬೆಂಕಿ, ಜಾನುವಾರುಗಳ ಉಪಟಳ ಹಾಗೂ ಹುಲ್ಲು, ಕಳೆ ಮಾರಕವಾಗಿ ಪರಿಣಮಿಸುತ್ತವೆ. ಆದ್ದರಿಂದ ಬೀಜ ಬಿತ್ತಿ ಬೆಳೆಸುವಾಗ ಎಳೆಯದರಲ್ಲಿ ಬೆಂಕಿ ಜಾನುವಾರುಗಳಿಂದ ಕಾಪಾಡಬೇಕು. ಅರಣ್ಯಶಾಖೆಯವರು ಮೈದಾನಪ್ರದೇಶಗಳಲ್ಲಿ ಬೆಳೆಸುವ ತೋಪುಗಳ ಕಾರ್ಯಕ್ರಮದಲ್ಲಿ ಬಳಸುವ ಮರಗಳಲ್ಲಿ ಇದೂ ಒಂದು ಮುಖ್ಯ ಜಾತಿ.

ಚೌಬೀನೆ
ಇದರ ಚೌಬೀನೆ ಕೆಂಪುಮಿಶ್ರಿತ ಕಂದುಬಣ್ಣದ್ದು. ಭಾರವಾಗಿಯೂ ಗಡುಸಾಗಿಯೂ ಬಲಯುತವಾಗಿಯೂ ಇರುವುದರಿಂದ ಇದನ್ನು ಹದಮಾಡುವುದು ಕಷ್ಟ. ಹಸಿಯ ಮರವನ್ನೇ ಕೊಯ್ದು ನಿಧಾನವಾಗಿ ಆರಲು ಬಿಡಬೇಕು. ಗೆದ್ದಲು ಹತ್ತುವುದಾಗಲೀ ಕೊಳೆಯುವುದಾಗಲೀ ಬಹು ವಿರಳ.  ಕೊರೆಯುವ ಹುಳುಗಳಿಂದ ಸ್ವಲ್ಪ ಹಾನಿ ಉಂಟು. ಒಣಮರವನ್ನು ಕೊಯ್ಯುವುದು ಕಷ್ಟವಾದರೂ ಹಸಿಯದರಲ್ಲಿ ಮರಗೆಲಸ ಸುಲಭ.

ಉಪಯೋಗಗಳು
ಗಡುಸು ಮರವಾದುದರಿಂದ ಗಾಡಿಯ ಗುಂಭ, ಒನಕೆ, ನೇಗಿಲು, ಯಂತ್ರಘರ್ಷಣಾ ಭಾಗಗಳಿಗೂ (ಬೇರಿಂಗ್ಸ್‌) ಗಣಿಗಳ ಊರುಗಂಧ ತೊಲೆಗಳು, ನೆಲಹಾಸುಗಳು ಇತ್ಯಾದಿಗಳಿಗೆ ಬಳಸುವರು.

ಉಲ್ಲೇಖಗಳು

ಕರ್ನಾಟಕದ ಸಸ್ಯಗಳು
ಸಸ್ಯಗಳು
ಮರಗಳು
ಕುಫಿ ಲಿಪಿ

ಕುಫಿ ಲಿಪಿಒಂದು ವಿಶೇಷ ರೀತಿಯ ಅರಬ್ಬೀ ಲಿಪಿ. ಇದು ಹಳೆಯ ನಬತೀಯ ಲಿಪಿಯಿಂದ, ಪಶ್ಚಿಮ ಏಷ್ಯದಲ್ಲಿ ಇಸ್ಲಾಂ ಸಂಸ್ಕ್ರತಿಯ ಕೇಂದ್ರಗಳಾಗಿದ್ದ ಕುಫ ಮತ್ತು ಬಸ್ರಾಗಳಲ್ಲಿ ಸು. 7ನೆಯ ಶತಮಾನದ ಕೊನೆಯಲ್ಲಿ ಬೆಳೆಯಿತು. ಇದರ ಮುಖ್ಯ ಕೇಂದ್ರ ಕುಫ ಆದ್ದರಿಂದ ಈ ಲಿಪಿಗೆ ಕುಫಿ ಎಂಬ ಹೆಸರು ಬಂದಿದೆ.

ಲಕ್ಷಣಗಳು
ಅಕ್ಷರಗಳು ಗುಚ್ಚಾಗಿ ನೇರ ದಪ್ಪ ಗೆರೆಗಳಿಂದ ಕೂಡಿರುತ್ತವೆ. ಇವು ಸುಂದರವಾಗಿದ್ದು, ಕಲ್ಲು ಮತ್ತು ಲೋಹಗಳ ಮೇಲೆ ಇವನ್ನು ಅಲಂಕಾರವಾಗಿ ಮೂಡಿಸುವುದು ಸುಲಭವಾದ್ದರಿಂದ, ಕುಫಿ ಲೇಖಗಳು ಹೆಚ್ಚಾಗಿ ಇಸ್ಲಾಮೀ ನಾಣ್ಯಗಳ ಮತ್ತು ಸ್ಮಾರಕಗಳ ಮೇಲೆ ಕಂಡುಬರುತ್ತವೆ. ಕಾಲಕ್ರಮೇಣ ಈ ಲಿಪಿ ಪವಿತ್ರವೆಂಬ ಭಾವನೆ ಬೆಳೆದದ್ದರಿಂದ ಕುರಾನ್ ಕೊರಾನಿನ ಅನೇಕ ಹಸ್ತಪ್ರತಿಗಳಲ್ಲಿ ಈ ಲಿಪಿಯನ್ನೇ ಬಳಸಿರುವುದು ಕಂಡುಬರುತ್ತದೆ. ಭಾರತದಲ್ಲಿ ದೆಹಲಿ ಮುಂತಾದೆಡೆಗಳಲ್ಲಿದ್ದ ಗುಲಾಮೀ, ಖಿಲ್ಜಿ ಮತ್ತು ಅನಂತರದ ಇಸ್ಲಾಮೀ ಅರಸರ ಕಾಲದ ಸ್ಮಾರಕಗಳಲ್ಲಿ ಈ ಲಿಪಿಯಲ್ಲಿ ಬರೆದ ಶಾಸನಗಳು ದೊರಕಿವೆ.

ಉಲ್ಲೇಖಗಳು

ಲಿಪಿಗಳು
ಭಾಷೆಗಳು
ಕುಫು

ಕುಫುಕ್ರಿ.ಪೂ.ಸು. 2590-2567,ಈಜಿಪ್ಟಿನ ಇತಿಹಾಸದ ಪ್ರಾರಂಭ ಕಾಲದಲ್ಲಿ ಆಳುತ್ತಿದ್ದ ನಾಲ್ಕನೆಯ ರಾಜವಂಶದ ಎರಡನೆಯ ದೊರೆ ಮತ್ತು ನೈಲ್ ನದೀದಡದಲ್ಲಿ ಬಿಜಾ ಎಂಬಲ್ಲಿರುವ ಜಗತ್ಪ್ರಸಿದ್ಧ ಬೃಹತ್ ಪಿರಮಿಡಿನ ನಿರ್ಮಾತೃ.

ಕುಟುಂಬ
ಆ ವಂಶದ ಮೂಲಪುರುಷ ಸ್ನೆಫೆರು ಮತ್ತು ರಾಣಿ ಹೆಟಿಫಿರಿಸ್-ಇವರ ಪುತ್ರ. ಪ್ರಾಚೀನರಾಜ್ಯದ ಕಾಲದಲ್ಲಿ ಆಳಿದ ಈಜಿಪ್ಪಿನ ದೊರೆಗಳಲ್ಲೆಲ್ಲ ಅತ್ಯಂತ ಬುದ್ಧಿಶಾಲಿ. ಸಾಹಸಿ ಮತ್ತು ದಕ್ಷನೆಂದು ಹೆಸರಾಗಿದ್ದಾನೆ. ಈತ ಬಹುಶಃ ನಾಲ್ಕು ಬಾರಿ ಮದುವೆಯಾಗಿದ್ದನೆಂದು ತಿಳಿದುಬರುತ್ತದೆ. ಇವರಲ್ಲಿ ಕಡೆಯವಳಾದ ನೆಪೆರ್ಟ್-ಕೌ ಇವನ ಹಿರಿಯ ಸೋದರಿ. ಈಜಿಪ್ಟಿನ ರಾಜಮನೆತನದಲ್ಲಿ ಉತ್ತರಾಧಿಕಾರ ಸ್ತ್ರೀಯರ ಮೂಲಕವಾಗಿದ್ದುದರಿಂದ ರಾಜಕುಮಾರರು ತಮ್ಮ ಸೋದರಿಯರನ್ನು ವಿವಾಹವಾಗುವ ಪದ್ಧತಿ ರೂಢಿಯಲ್ಲಿತ್ತು.

ಆಡಳಿತ
ಕುಫು ಅನೇಕ ಮತೀಯ ಸುಧಾರಣೆಗಳನ್ನು ಮಾಡಿ ಯಜ್ಞಯಾಗಾದಿಗಳನ್ನು ನಿಲ್ಲಿಸಿದ್ದರಿಂದ ಈಜಿಪ್ಟಿನ ಮತೀಯ ಪಂಡಿತರ ದ್ವೇಷ ಕಟ್ಟಿಕೊಳ್ಳಬೇಕಾಯಿತು. ಕ್ರೂರಿ, ಪಾಷಂಡಿ ಎಂದೆಲ್ಲ ಅವರು ಕುಫುವನ್ನು ಹಿಯ್ಯಾಳಿಸಿದ್ದಾರೆ. ಇದು ಸತ್ಯ ದೂರವೂ ದ್ವೇಷಪೂರಿತವೂ ಅದುದ್ದೆಂದು ಇತಿಹಾಸದ ಪಿತನಾದ ಹಿರಾಡೊಟಸ್ (ಕ್ರಿ.ಪೂ.ಸು. 5ನೆಯ ಶತಮಾನ) ಹೇಳಿದ್ದಾನೆ.

ಪಿರಮಿಡ್
ಕುಫು ಕಟ್ಟಿಸಿದ ಪಿರಮಿಡ್ ವಿಶ್ವದ ಅತ್ಯಂತ ದೊಡ್ಡ ಕಟ್ಟಡ. 13 ಎಕರೆ ಭೂಮಿಯನ್ನು ಅವರಿಸಿಕೊಂಡಿರುವ ಈ ಕಟ್ಟಡಕ್ಕೆ 25,00,000 ಕಲ್ಲುಗಳನ್ನು ಬಳಸಲಾಗಿದೆ. ಇವುಗಳಲ್ಲಿ ಯಾವುದೂ 2 ಟನ್‍ಗಳಿಗಿಂತ ಕಡಿಮೆ ತೂಕವಿಲ್ಲ. ಕೆಲವು 15 ಟನ್‍ಗಳಷ್ಟು ತೂಕವಾಗಿವೆ. ಅಡಿಪಾಯದ ಉದ್ದ 775', ಎತ್ತರ 450'. ಈ ಭಾರವಾದ ಕಲ್ಲುಗಳನು ದಿಮ್ಮಿಗಳ ಸಹಾಯದಿಂದ ಸಾಗಿಸಲಾಗುತ್ತಿತ್ತಂತೆ. ನೈಲ್ ನದಿಯ ಪ್ರವಾಹದ ಕಾಲದಲ್ಲಿ ಕೆಲಸವಿಲ್ಲದಿದ್ದ ಲಕ್ಷಾಂತರ ವ್ಯವಸಾಯಗಾರರನ್ನು ಉಪಯೋಗಿಸಿಕೊಂಡು 20 ವರ್ಷಗಳ ದೀರ್ಘ ಅವಧಿಯಲ್ಲಿ ಇದನ್ನು ಕಟ್ಟಿಸಿ ಮುಗಿಸಲಾಯಿತೆಂದು ಹೇಳಲಾಗಿದೆ.

ಭೂಕಕ್ಷೆಯ ಸಮೀಪ ಇರುವ ಒಂದು ಕ್ಷುದ್ರ ಗ್ರಹಕ್ಕೆ ೩೩೬೨ ಕುಫು ಎಂದು ಹೆಸರು ಇಡಲಾಗಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Travertine fragment of a small seated statue of Khufu, on display in the Boston museum of fine arts
 Zahi Hawass: Khufu – Builder of the Great Pyramid
 Informations about Khufu and his pyramid
 An early pharaonic harbour on the Red Sea coast
 The Harbor of Khufu on the Red Sea Coast at Wadi al-Jarf
 Un port de la IVe Dynastie au Ouadi al-Jarf

ಇತಿಹಾಸ
ಕುಬಟೂರು

ಕುಬಟೂರು  ಶಿವಮೊಗ್ಗ ಜಿಲ್ಲೆಯ ಶಿಕಾರಿಪುರ ತಾಲ್ಲೂಕಿನಲ್ಲಿ ಶಿರಾಳ ಕೊಪ್ಪದಿಂದ 6 ಮೈ. ಉತ್ತರಕ್ಕಿರುವ ಇತಿಹಾಸಪ್ರಸಿದ್ಧ ಗ್ರಾಮ. ಇದು ಚಂದ್ರಹಾಸನ ರಾಜಧಾನಿಯಾಗಿದ್ದ ಕುಂತಳನಗರ ಎಂದು ಸ್ಧಳಪ್ರತೀತಿ. ಶಾಸನಗಳಲ್ಲಿ ಬನವಾಸಿ ಪ್ರಾಂತ್ಯದ ಒಂದು ಮುಖ್ಯ ಸ್ಧಳವಾಗಿತ್ತು.

ಇತಿಹಾಸ
ಇದರ ಪ್ರಾಚೀನತೆ ರಾಷ್ಟ್ರಕೂಟರ ಆಳ್ವಿಕೆಯ ಕಾಲದಷ್ಟು ಹಿಂದಿನದು. ಇಲ್ಲಿ ಆ ಕಾಲದ ಶಾಸನಗಳಲ್ಲದೆ ಹಲವು ವಾಸ್ತುಕಲಾ ಅವಶೇಷಗಳೂ ಉಳಿದುಬಂದಿವೆ.

ವಾಸ್ತು ಶಿಲ್ಪ

ಸು. 8-9ನೆಯ ಶತಮಾನಗಳಲ್ಲಿ ಕಟ್ಟಲಾದ ರಾಮೇಶ್ವರ ದೇವಾಲಯ ಅಂಥ ಕಟ್ಟಡಗಳಲ್ಲೊಂದು; ಗರ್ಭಗೃಹ, ಪ್ರದಕ್ಷಿಣಪಥ ಮತ್ತು ರಂಗಮಂಟಪವಷ್ಟೇ ಇರುವ ಈ ಚಿಕ್ಕಗುಡಿಯ ಒಳಚಾವಣಿಯಲ್ಲಿ ಅಷ್ಟದಿಕ್ವಾಲಕರ ಮತ್ತು ತಾಂಡವಮೂರ್ತಿಯ ವಿಗ್ರಹಗಳೂ ನವರಂಗದಲ್ಲಿ ಸಪ್ತಮಾತೃಕೆಯರು, ಮಹಿಷಾಸುರಮರ್ದಿನಿ ಮುಂತಾದ ವಿಗ್ರಹಗಳೂ ಇವೆ. ಮೋಹಕವಾದ ಈ ಶಿಲ್ಪಗಳೆಲ್ಲ ರಾಷ್ಟ್ರಕೂಟರ ಕಾಲದವು. 1077ರಲ್ಲಿ ಕಟ್ಟಲಾದ ಪಾರ್ಶ್ವನಾಥ ಬಸದಿ ಚಾಳುಕ್ಯ ಶೈಲಿಯ ಸಣ್ಣ ಗುಡಿ; ಇದರಲ್ಲಿಯ ಪಾರ್ಶ್ವನಾಥ ವಿಗ್ರಹ ಒಂದು ಉತ್ತಮ ಕಲಾಕೃತಿ. ಸು. 1100 ರ ಕೈಟಭೇಶ್ವರ ದೇವಾಲಯ ಈ ಊರಿನಲ್ಲಿರುವ ಅತ್ಯಂತ ಭವ್ಯ ಕಟ್ಟಡ. ಗರ್ಭಗೃಹ, ಸುಖನಾಸಿ ಮತ್ತು ಮುಖಮಂಟಪವಿರುವ ಈ ಗುಡಿ ಚಾಳುಕ್ಯ ಶೈಲಿಯ ಅತಿದೊಡ್ಡ ದೇವಾಲಯಗಳಲ್ಲಿ ಒಂದು. ಪರಿಷ್ಕೃತ ತಲವಿನ್ಯಾಸ, ಕಟ್ಟಡದ ವಿವಿಧಾಂಗಗಳ ಸೂಕ್ತಪ್ರಮಾಣ, ಆಕರ್ಷಕ ವಿಮಾನ, ನಾಜೂಕಿನ ಕಂಬಗಳು ಮತ್ತು ಸುಂದರ ಕೆತ್ತನೆ-ಇವುಗಳಿಂದ ಕೂಡಿರುವ ಈ ದೇವಾಲಯ ಕರ್ಣಾಟಕದ ಹಿಂದು ಉತ್ತಮ ವಾಸ್ತುಕೃತಿಯೆಂದು ಪರಿಗಣಿತವಾಗಿದೆ. ಮುಂದೆ ಹೊಯ್ಸಳ ಶೈಲಿಯಲ್ಲಿ ಪ್ರಚಲಿತವಾದ ಹಲವು ವಾಸ್ತುವೈಶಿಷ್ಟ್ಯಗಳ ಮೂಲ ಮಾದರಿಗಳು ಈ ದೇವಾಲಯದಲ್ಲಿವೆಯೆಂಬುದು ಕಲಾಚರಿತ್ರಕಾರರ ಅಭಿಪ್ರಾಯ.

ಶಿವಮೊಗ್ಗ ಜಿಲ್ಲೆಯ ಪ್ರವಾಸಿ ತಾಣಗಳು
ಐತಿಹಾಸಿಕ ಸ್ಥಳಗಳು
ಕುಪ್ಪಿಗಿಡ

ಕುಪ್ಪಿಗಿಡ ಉಷ್ಣವಲಯದ ಆಫ್ರಿಕ, ದಕ್ಷಿಣ ಆಫ್ರಿಕ,ಭಾರತ,ಶ್ರೀಲಂಕಾ,ಪಾಕಿಸ್ತಾನ ಮುಂತಾದೆಡೆ ಸಾಮಾನ್ಯವಾಗಿ ಕಂಡು ಬರುವ ಒಂದು ಸಸ್ಯ.

ವೈಜ್ಞಾನಿಕ ವರ್ಗೀಕರಣ
ಯೂಪೋರ್ಬಿಯೇಸೀ ಕುಟುಂಬಕ್ಕೆ ಸೇರಿದ ಪುಟ್ಟ ಏಕವಾರ್ಷಿಕ ಸಸ್ಯ. ಅಕ್ಯಾಲಿಫ ಇಂಡಿಕ ಎಂಬುದು ಇದರ ವೈಜ್ಞಾನಿಕ ನಾಮ. ಕನ್ನಡದಲ್ಲಿ ತುಪ್ಪಕೀರೆ ಎಂಬ ಹೆಸರೂ ಇದೆ.
ಸಂ: ಹರೀತ ಮಂಜಿರಿ

ಹಿಂ: ಕುಷ್ಡಿ, ಖೋಕಲಿ

ಮ: ಹರಿತ ಮಂಜರಿ, ಖೋಖಲಿ

ಗು: ವಂಚಿಕಾಠೋ

ತೆ: ಕುಪ್ಪಿದೆಟ್ಟು

ತ: ಕುಪ್ಪಿವೇಣಿ

ಲಕ್ಷಣಗಳು 
ಭಾರತದ ಬಯಲುಸೀಮೆಯಲ್ಲೆಲ್ಲ ಇದು ಬಹು ಸಾಮಾನ್ಯವಾಗಿ ಬೆಳೆಯುತ್ತದೆ. ಬೇಸಾಯದ ಭೂಮಿಯಲ್ಲಿ, ರಸ್ತೆಗಳ ಅಕ್ಕಪಕ್ಕದಲ್ಲಿ, ತೋಟಗಳಲ್ಲಿ ಕಳೆಯುವ ಮೂಲಿಕೆ ಸಸ್ಯವಿದು. ಇದರ ಎತ್ತರ ಸುಮಾರು 1'-2'. ಎಲೆಗಳು ಸರಳ, ಪರ್ಯಾಯವಾಗಿ ಜೋಡಣೆಗೊಂಡಿವೆ. ಅವಕ್ಕೆ ಉದ್ದನೆಯ ತೊಟ್ಟಿದೆ. ಎಲೆಗಳ ಅಂಚು ಗರಗಸದಂತೆ, ಹೂಗಳು ಏಕಲಿಂಗಿಗಳು, ಚಿಕ್ಕ ಗಾತ್ರದವು, ಎಲೆಗಳ ಕಂಕುಳಲ್ಲಿ ಹುಟ್ಟುವ ಅಂತ್ಯಾರಂಭಿ ಮಾದರಿಯ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಗಂಡು ಮತ್ತು ಹೆಣ್ಣು ಹೂಗಳೆರಡಲ್ಲೂ 4 ಪತ್ರಗಳಿಂದಾದ ಪುಷ್ಪಪಾತ್ರೆಯಿದೆ, ದಳಗಳಿಲ್ಲ. ಗಂಡುಹೂವಿನಲ್ಲಿ ಬಿಡಿಬಿಡಿಯಾದ 8 ಕೇಸರಗಳೂ ಹೆಣ್ಣುಹೂವಿನಲ್ಲಿ 3 ಕಾರ್ಪೆಲ್ಗಳಿಂದ ಕೂಡಿದ ಉಚ್ಚಸ್ಧಾನದ ಅಂಡಾಶಯವೂ ಇವೆ. ಕಾಯಿ 3 ಬೀಜಗಳುಳ್ಳ ಸಂಪುಟ ಮಾದರಿಯದು. ಒಣಗಿದಾಗ ಒಡೆಯುತ್ತದೆ. ಇಂದರಿಂದ ಎರಡು ಎತ್ತರ ಬೆಳೆಯುವ ಸಣ್ಣ ಗಿಡ, ಗುಂಡಗಿನ ಪತ್ರೆಗಳು, ಸ್ವಲ್ಪ ಹಳದಿ ಬಣ್ಣದ ಹೂಗಳ ಗೊಂಚಲು ಪೂರ್ತಿ ಇರುತ್ತವೆ. ಇವುಗಳಡಿಯಲ್ಲಿ ಚಿಕ್ಕದಾದ, ರೋಮಗಳಿಂದ ಕೂಡಿದ ಕಾಯಿಗಳಿರುತ್ತವೆ. ಎಲೆಗಳ ತೊಟ್ಟು ಉದ್ದವಾಗಿರುತ್ತದೆ. ಎಲೆ ತೊಟ್ಟು ಕಾಂಡವನ್ನು ಕೂಡುವ ಕಡೆ ಹೂಗೊಂಚಲು ಪ್ರಾರಂಭವಾಗಿ, ಪತ್ರದ ತೊಟ್ಟಿನ ಸಮನಾಗಿ ಸಾಗುತ್ತದೆ. ಹಳ್ಳಿಯ ಅಜ್ಜಿಗೆ ತಿಳಿದಿರುವ, ಪರಿಣಾಮಕಾರಿ ಗುಣ ನೀಡುವ ಗಿಡಮೂಲಿಕೆ

ಔಷಧೀಯ ಗುಣಗಳು

ಕುಪ್ಪಿಗಿಡಕ್ಕೆ ಔಷಧೀಯ ಮಹತ್ವ್ತ್ತವಿದೆ. ಇದರ ಎಲೆ, ಎಳೆಯ ಕುಡಿಗಳು, ಬೇರು ಮತ್ತು ಹೂವುಗಳನ್ನು ಕಷಾಯ, ಪುಡಿ, ಹೊಸರಸ ಇವುಗಳ ರೂಪದಲ್ಲಿ ಜಂತುಹುಳುನಾಶಕವಾಗಿ, ಅಸ್ತಮ ಕೆಮ್ಮು ಮುಂತಾದ ಶ್ವಾಸಕೋಶಸಂಬಂಧಿ ರೋಗಗಳ ನಿವಾರಕವಾಗಿ, ವಿರೇಚಕವಾಗಿ, ಮನಶ್ಯಾಂತಿಕಾರಕವಾಗಿ, ವಾಂತಿಕಾರಕವಾಗಿ, ಸುಪ್ತ್ಯಾವಾಹಕವಾಗಿ ಬಳಸುತ್ತಾರೆ. ಆಯುರ್ವೇದ ವೈದ್ಯ ಪದ್ಧತಿಯಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿದೆ.

ಸರಳ ಚಿಕಿತ್ಸೆಗಳು

ದೇಹ ಕಾಂತಿಗೆ
ಶುದ್ಧವಾದ ಎಳ್ಳೆಣ್ಣೆಯಲ್ಲಿ ಒಂದು ಹಿಡಿ ಕುಪ್ಪಿ ಎಲೆಗಳನ್ನು ಹಾಕಿ ಕಾಯಿಸಿ ಶೋಧಿಸಿಟ್ಟುಕೊಳ್ಳುವುದು. ತಣ್ಣಗಾದ ಮೇಲೆ ತೈಲವನ್ನು ಹಚ್ಚಿ ಸ್ನಾನ ಮಾಡುವುದು.

ವಾತನೋವು ಸೆಳೆತಕ್ಕೆ
ಹಸೀ ಕುಪ್ಪಿ ಎಲೆಗಳನ್ನು ಜಜ್ಜಿ, ಎಳ್ಳೆಣ್ಣೆಯಲ್ಲಿ ಬೆರೆಸಿ, ತೈಲ ಉಳಿಯುವಂತೆ ಕಾಯಿಸಿ, ಶೋಧಿಸಿಟ್ಟುಕೊಳ್ಳುವುದು. ಬೇಕಾದರೆ ಸುಗಂಧ  ವಸ್ತುಗಳ ಚೂರ್ಣವನ್ನು ಸೇರಿಸಿಕೊಳ್ಳಬಹುದು. ನೋವಿರುವ ಕಡೆಗೆ ಹಚ್ಚುವುದು.

ಮಲಬದ್ಧತೆಗೆ
ಮಕ್ಕಳು ಮಲಬದ್ಧತೆಯಾಗಿ ಅಳುತ್ತಿದ್ದರೆ ಹಸೀ ಎಲೆಗಳನ್ನು ತಂದು ಚೆನ್ನಾಗಿ ತೊಳೆದು ಜಜ್ಜಿ ಸ್ವಲ್ಪ ಭಾಗವನ್ನು ಮಲದ್ವಾರದಲ್ಲಿ ಸೇರಿಸುವುದು.

ಮಕ್ಕಳ ಶೀತ ವ್ಯಾಧಿಗೆ
ಹಸೀ ಎಲೆಗಳ ರಸವನ್ನು ಸ್ವಲ್ಪ ಜೇನು ಸೇರಿಸಿ ನೆಕ್ಕುವುದು. ಮೊದಲು ಸ್ವಲ್ಪ ವಾಂತಿಯಾಗಿ, ನಂತರ ವಾಸಿಯಾಗುವುದು. ಈ ರಸ ಸೇವಿಸುವುದರಿಂದ ದೊಡ್ಡವರಲ್ಲಿ ಕೆಮ್ಮು, ಕಫ, ದಮ್ಮು ಗುಣವಾಗುವುದು.

ಮಕ್ಕಳ ಹೊಟ್ಟೆನೋವಿಗೆ
ಬೆಳ್ಳುಳ್ಳಿ ಮೆಣಸು ಇವುಗಳ ಸಮತೂಕದ ಎರಡು ಭಾಗ ಕುಪ್ಪಿ ಸೊಪ್ಪನ್ನು ಸೇರಿಸಿ, ನುಣ್ಣಗೆ ಅರೆದು, ಸ್ವಲ್ಪ ಭಾಗವನ್ನು ಹಾಲಿನಲ್ಲಿ ಕದಡಿ ಕುಡಿಸುವುದು.

ಪೀನಾಸಿ ರೋಗಕ್ಕೆ(ಮೂಗಿಗೆ ವಾಸನೆ ತಿಳಿಯದಿರುವುದು)
ಒಂದು ಬೆಳ್ಳುಳ್ಳಿ ಹಿಲಕು, ಒಂದು ಮೆಣಸಿನಕಾಳು ಮತ್ತು ನಾಲ್ಕೈದು ಕುಪ್ಪಿ ಎಲೆಗಳನ್ನು ಸೇರಿಸಿ, ನುಣ್ಣಗೆ ಅರೆದು ಬಟ್ಟೆಯಲ್ಲಿ ಶೋಧಿಸಿ ಮೂಗಿನ ಎರಡೂ ಹೊಳ್ಳೆಗಳಿಗೆ ನಾಲ್ಕೈದು ತೊಟ್ಟು ಬಿಡುವುದು.

ತುರಿಕೆ, ಕಜ್ಜಿಗೆ
ಹಸೀ ಎಲೆಗಳನ್ನು ತಂದು, ಸ್ವಲ್ಪ ಅಡಿಗೆ ಉಪ್ಪು ಸೇರಿಸಿ ನುಣ್ಣಗೆ ಕಲ್ಪತ್ತಿನಲ್ಲಿ ಅರೆದು ಪಟ್ಟು ಹಾಕುವುದು. ಸಿಪಲಿಸ್ ಎನ್ನುವ ಮರ್ಮಾಂಗ ಹುಣ್ಣಿಗೆ ಸಹ ಇದೇ ರೀತಿ ಚಿಕಿತ್ಸೆ ಮಾಡುವುದು.

ಮೂರ್ಛೆಗೆ
ಹಸೀ ಕುಪ್ಪಿ ಎಲೆಗಳ ರಸವನ್ನು ಮೂಗಿನ ಎರಡೂ ಹೊಳ್ಳೆಗಳಿಗೆ ತೊಟ್ಟು ತೊಟ್ಟಾಗಿ ಬಿಡುವುದು.ಬಹು ಬೇಗ ಪ್ರಜ್ಞೆ ಬಂದು ಎಚ್ಚರವಾಗುವುದು. ಒಂದೆರಡು ಬಾರಿ ತಣ್ಣೀರನ್ನು ಮುಖಕ್ಕೆ ತುಂತುರು ರೂಪದಂತೆ ಚಿಮುಕಿಸುವುದು.
ಕಿವಿ ನೋವಿನಲ್ಲಿ
ಎಲೆಗಳ ರಸವನ್ನು ನೋವಿರುವ ಕಿವಿಗಳಿಗೆ ತೊಟ್ಟು ತೊಟ್ಟಾಗಿ ಬಿಡುವುದು. ಸ್ವಲ್ಪ ಬಿಸಿ ಮಾಡಿ ಹಾಕುವುದು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 

ಸಸ್ಯಗಳು
ಔಷಧೀಯ ಸಸ್ಯಗಳು
ಆಯುರ್ವೇದ
ರೋಸ್ ಕುಕಿ

ರೋಸ್ ಕುಕಿ ಒಂದು ಪ್ರಾತಿನಿಧಿಕ ಆಂಗ್ಲೊ ಇಂಡಿಯನ್ ಕುಕಿ ಮತ್ತು ಭಾರತೀಯ ಕ್ರೈಸ್ತಧರ್ಮೀಯರಲ್ಲಿ ಕ್ರಿಸ್ಮಸ್ ಋತುವಿನಲ್ಲಿ ಅಚ್ಚುಮೆಚ್ಚಿನ ಖಾದ್ಯವಾಗಿದೆ. ಇದು ಕ್ರಿಸ್ಮಸ್ ಈವ್ ಊಟಗಳಲ್ಲಿ ಬಡಿಸಲಾದ ಯೂರೋಪ್‍ನ ಕ್ರಿಸ್ಮಸ್ ಹಣ್ಣಿನ ಕೇಕ್ಅನ್ನು ಹೋಲುತ್ತದೆ. ಈ ಸಿಹಿ ಕರಿದ ಕುಕಿ ಗುಲಾಬಿಯಂತೆ ಪೂರ್ಣವಾಗಿ ದಳಗಳ ಪದರಗಳನ್ನು ಪ್ರತಿನಿಧಿಸಲು ರಂಧ್ರಗಳೊಂದಿಗೆ ಆಕಾರ ಹೊಂದಿರುತ್ತದೆ. ಇದನ್ನು ಮೈದಾ, ಸಕ್ಕರೆ, ಮೊಟ್ಟೆ ಮತ್ತು ತೆಂಗಿನ ಹಾಲಿನಿಂದ ತಯಾರಿಸಲಾಗುತ್ತದೆ ಮತ್ತು ದಕ್ಷಿಣ ಭಾರತದಲ್ಲಿ ಬಹಳ ಜನಪ್ರಿಯವಾಗಿದೆ.
ತೆಲುಗುವಿನಲ್ಲಿ ಗುಲಾಬಿ ಪುವ್ವುಲು ಎಂದು ಕರೆಯಲಾಗುತ್ತದೆ. ತಮಿಳಿನಲ್ಲಿ ಇದು ಅಚ್ಚು ಚಕ್ಕುಲಿಗಳು ಎಂದು ಕರೆಯಲಾಗುತ್ತದೆ. ಈ ಸಿಹಿ ಹುರಿದ ಕುಕಿಗಳು ಗುಲಾಬಿ ಆಕಾರದಲ್ಲಿ ಮಾಡಲಾಗುತ್ತದೆ, ರಂಧ್ರಗಳನ್ನು ಸಂಪೂರ್ಣ ತುಂಬಿದಲ್ಲಿ ದಳಗಳ ಪದರಗಳಾಗಿ ಕಾಣುತ್ತವೆ. ಅವರು ಹಿಟ್ಟು, ಸಕ್ಕರೆ, ಮೊಟ್ಟೆ ಮತ್ತು ತೆಂಗಿನಕಾಯಿ ಹಾಲಿನಂದ ತಯಾರಿಸಲಾಗುತ್ತದೆ ಮತ್ತು ಬೆಂಗಳೂರು ಮತ್ತು ದಕ್ಷಿಣ ಭಾರತದಲ್ಲಿ ಬಹಳ ಜನಪ್ರಿಯವಾಗಿವೆ.
ಖಾದ್ಯ, ತಿನಿಸು
ಪೂರಿ

ಪೂರಿ ಸಾಮಾನ್ಯವಾಗಿ ಭಾರತೀಯ ಉಪಖಂಡದಲ್ಲಿ ಸೇವಿಸಲಾದ ಹುದುಗು ಸೇರಿರದ ಕರಿದ ಭಾರತೀಯ ಬ್ರೆಡ್. ಇದನ್ನು ನಾಷ್ಟದಲ್ಲಿ ಅಥವಾ ಲಘು ಆಹಾರ ಅಥವಾ ಹಗುರ ಊಟವಾಗಿ ತಿನ್ನಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಕರಿ ಅಥವಾ ಪಲ್ಯದೊಂದಿಗೆ ಬಡಿಸಲಾಗುತ್ತದೆ. ಪೂರಿಯನ್ನು ಗೋಧಿ ಹಿಟ್ಟು, ಮೈದಾ ಅಥವಾ ರವೆಯಿಂದ ತಯಾರಿಸಲಾಗುತ್ತದೆ.

ಖಾದ್ಯ, ತಿನಿಸು